ΜΕΓΑΛΟΠΟΛΗ ******* Η. δική.σου.φωνή.: Τάσος Κάβουρας: "Πέραν του εκλέγειν υπάρχει και το εκλέγεσθαι.."\nτου Τάσου Γ. Κάβουρα\nτέως προέδρου δημοτικού συμβουλίου Μεγαλόπολης.\nΤο τελευταίο διάστημα όλο και συχνότερα γίνομαι αποδέκτης τοποθετήσεων ή σχολιασμών συμπολιτών μου (πολλά τέτοια διαβάζουμε και σε σχόλια σε αναρτήσεις στο διαδίκτυο) που αντιλαμβάνονται ότι για όλα φταίνε οι ψηφοφόροι που κάνουν λάθος επιλογές και την πληρώνουμε τελικά όλοι..\nΤο απλό ερώτημα που εγώ θέτω είναι, γιατί μόνον υπάρχει το εκλέγειν και όχι και το εκλέγεσθαι.\nΓιατί αυτή η αποστροφή...\nΑγαπητοί φίλοι θα πρέπει όλοι μας να σταθούμε με σοβαρότητα απέναντι όχι στα δικαιώματα που έχουμε ως πολίτες αλλά και στις υποχρεώσεις μας. Και πολίτης σημαίνει ότι σε κάποια στιγμή της ζωής σου πρέπει και εσύ να εκπροσωπήσεις συμπολίτες σου και σαν εκλεγμένος να τους υπηρετήσεις. Μην το ρίχνουμε ότι όσοι εκλέγονται είναι τα λεγόμενα λαμόγια (όχι ότι δεν υπάρχουν και λαμόγια..!) που εκμεταλλεύονται τις θέσεις τους και απολαμβάνουν. Ας είμαστε λοιπόν ρεαλιστές. Θέλουμε τόσο πολύ να αλλάξει κάτι..; Και να γίνει τι..; Βλέπετε γύρω σας κάποιο κίνημα ανατροπής ή έστω σαν πρόθεση να μορφοποιείται..; Εγώ όχι..\nΜόνο σιωπηλοί άνθρωποι που μπροστά στη πρόκληση δείχνουν ακόμη πιο αδύναμοι.\nΗ χρονιά που άρχισε είναι η πλέον καθοριστική για τη πορεία της πόλης μας. Είναι χρονιά εκλογών τοπικών αυτοδιοικήσεων. Κάποιοι πιστεύουν ότι μόνο η θέση των πρώτων είναι σημαντική. Λάθος, σημαντική είναι η όποια θέση προσφοράς. Δεν αρκεί να έχεις κοφτερό μυαλό και να αντιλαμβάνεσαι το πρόβλημα χρειάζεται να το λέει η ψυχή σου και να αγωνίζεσαι για την επίλυσή του. Μην παραγνωρίζεις ότι όπως εσύ έχεις μια συγκεκριμένη άποψη την ίδια ακριβώς δική τους αντίληψη έχουν δεκάδες συμπολίτες σου. Και πως θα συγκεραστεί αυτό..; Ο «Κλεισθένης» με την απλή αναλογική θέτει ως βάση τις ευρείες συνεργασίες...\nΗ Μεγαλόπολη πρέπει να βρει τον βηματισμό της σε μια εποχή που αλλάζει ραγδαία και έχει ανάγκη το καινούργιο και ριζοσπαστικό. Το παλιό και οι κλώνοι του έχουν αποδομηθεί. Δεν μπορεί να στηρίζεται εργασιακά στην μονοκαλλιέργεια της ΔΕΗ. Ας αλλάξουμε κοσμοθεωρία. Γύρω μας όλα έχουν αλλάξει. Ο αγροτικός πληθυσμός τείνει να εξαφανισθεί. Οι εκτάσεις γης έχουν δασώσει και έχουν περιέλθει πλέον στο κράτος. Τουρισμός , που και γιατί... Όλα εγκαταλελειμμένα.. Έμεινα μόνος όταν πρότεινα να προβούμε στην κατασκευή πάρκου Μουσείων στο Γηροκομείο του Παλαιοντολογικού και του Αρχαιολογικού. Σε αδιάβατο τοπίο στο Ίσιωμα κατασκευάζεται το Παλαιοντολογικό (θεματικό) με τυμπανοκρουσίες για να στεγάσει τα όνειρα του (άριστου κατά τα άλλα) επιστήμονα κ. Θεοδώρου. Να βγω ψεύτης αλλά βλέπω και την Αρχαιολογική συλλογή να μεταφέρεται εκεί.. Παράγοντες βλέπουν ως τουριστική οδό το Καρίταινα – Ίσιωμα γιατί δεν μπορούν να οραματιστούν την οδό Σπάρτη – Μεγαλόπολη – Αρχαία Ολυμπία... Το λιγνιτόσημο κατασπαταλείται σε μαντρούλες και δρομάκια (μαρασμός και υποανάπτυξη).. Τόσα εκατομμύρια και ούτε μια θέση δουλειάς... Οι ευθύνες τεράστιες όλων των μεγαλόστομων σε πανηγύρια διαχειριστών.\nΚαι μην βιαστείτε να σκεφτείτε ότι τα γράφω αυτά για τον εαυτό μου. Όχι. Νιώθω ότι έχω υπεραρκετή παρουσία ξεκινώντας από τα 28 μου χρόνια ως Νομαρχιακός σύμβουλος. Κρατώ μόνο μια επιφύλαξη εάν και εφόσον υπάρχει ώριμο το έδαφος να συνυπηρετήσω σε μεγάλη συμπαράταξη δυνάμεων που θα έχει με μένα τον ίδιο προβληματισμό για διάσωση και επανεκκίνηση του τόπου μας. Και δυστυχώς και σε αυτό δεν βλέπω πολλούς πρόθυμους γύρω μου. Είμαι ρεαλιστής, αλλά ταυτόχρονα θέλω να παραμένω αδιόρθωτα ρομαντικός...\nΓια τελευταίο θα καταθέσω και εγώ τη δική μου «άποψη» σε μία όντως σημαντική επιτυχία για τη πόλη μας. Την οριστική αποτροπή της κατασκευής του ΧΔΒΑ στα ορυχεία της ΔΕΗ με την ακύρωση από το Συμβούλιο Επικρατείας και την οποία χαιρετίζω. Και δεν χρεώνεται η επιτυχία ούτε στη μία παράταξη ούτε στην άλλη. Γιατί απλά και συλλογική δουλειά έγινε, και συνεννόηση παρατάξεων είχαμε, και συνέχεια υπήρξε σε επίπεδο δημοτικής αρχής. Θα σταθώ λίγο παραπάνω στη σύσκεψη που είχαμε τον Αύγουστο του 2011 στο υπουργείο ΠΕΚΑ με ήδη υπογεγραμμένη την ΚΥΑ και τους μηχανικούς του Υπουργείου και τους Περιβαλλοντολόγους της ΔΕΗ να προτρέπουν τον υπουργό να ολοκληρώσει τη διαδικασία. Χρειάστηκε ένα – ένα τα επιχειρήματα τους να τα ανατρέψουμε. Στο τέλος μετά από τρίωρο, φανερά εκνευρισμένος ο υπουργός Παπακωνσταντίνου μας είπε ότι δεν θα προχωρήσει καμία διαδικασία υλοποίησης προς το παρόν και μας κατευόδωσε με αγενή και αλητήρια συμπεριφορά : «..αν βγείτε έξω στις κάμερες και πείτε ότι κερδίσατε και τα τοιαύτα να ξέρετε ότι την επομένη το πάω στη Βουλή και σε μια βδομάδα ξεκινά η κατασκευή του..».\nΓια να έχει νόημα για το τι συζητάμε απλά να σκεφτούμε ότι κανέναν δεν απασχολεί το μετά 50 χρόνια όταν το σήμερα είναι αμείλικτο. Επιτρέπεται και μόνο η σκέψη να αναφέρεται στο παρόν σύστημα και την παρούσα φάση. Τίποτα δεν θα ανατραπεί μόνο του ή από σωτήρες. Θα πάμε μπροστά μόνο αν μέσα από τη μικρή μας Κοινωνία ξεπηδήσουν νέες δυνάμεις, υγιείς, ώριμες στη σκέψη και το κυριότερο με όρεξη για δουλειά. Και θέλω να πιστεύω ότι το κείμενο μου δεν διαβάζεται και μόνο για τόνωση της αυτοπεποίθησης κάποιων. Ας προσπαθήσουμε να πάρουμε ό,τι και αν είναι αυτό που μας αξίζει.. Ας βάλλει ο καθένας μας στο τραπέζι αυτά που μπορεί να δώσει. Οι πολιτικές του παρελθόντος δεν μας εκφράζουν. Συνεχίζουμε να προσπαθούμε για την καθαίρεση τους.. Σημείο εκκίνησης το 2019 , γιατί όχι..? Η δική μας συλλογική προσπάθεια θα δείξει τι καλύτερο θα κερδίσουμε , τι θα μείνει ίδιο και απαράλλαχτο..\nΚαταθέτω έγκαιρα πιστεύω τον προβληματισμό μου και ας αποτελέσει ένα κάλεσμα ευθύνης και αφύπνισης για αποφασιστική ενίσχυση και ενδυνάμωση του θεσμού της αυτοδιοίκησης που λέμε ότι πιστεύουμε.\nΔεν αποτελεί εκλογική διακήρυξη...\nΚαλή και δημιουργική χρονιά εύχομαι , και στις οικογένειες σας...\nΕτικέτες Αυτοδιοίκηση, Εκλογές 2019, Κοινωνία, Μεγαλόπολη\nΑνώνυμος 5 Ιανουαρίου 2019 - 3:08 μ.μ.\nΣυγχαρητήρια κ. Τάσο.\nΑνώνυμος 5 Ιανουαρίου 2019 - 4:06 μ.μ.\nΣωστή τοποθέτηση και επίκαιρες και πραγματικές οι παρατηρήσεις του κ. Κάβουρα.\nΌμως ερωτώ, ποιός σοβαρός και αξιόλογος πολίτης θα επιχειρήσει να δηλώσει υποψηφιότητα, όταν τα θηρία της παλαιοκομματικής πολιτικής θα πέσουν επάνω να τον κατασπαράξουν ? Ακόμη και κάποιοι συμπολίτες μας που σκέφτονται να ασχοληθούν με τα κοινά, δεν βλέπουν κάτι το καινούργιο ελπιδοφόρο στον ορίζοντα , παρά μόνο τα φαντάσματα με νέο προσωπείο ,τους ημέτερους νέους και παλιούς που ανακυκλώνονται και οι υπαίτιοι της παρακμής, επανεμφανίζονται στο τέλος ως σωτήρες . Οπότε, οι χρηστοί και σοβαροί πολίτες κάθονται μακριά και αδιαφορούν.\nΕπίσης, ένα σημαντικό στοιχείο είναι ότι ο πολύς κόσμος δεν παρακολουθεί τα δρώμενα στον Δήμο , δεν έχει κριτική σκέψη ,ξεχνάει πολύ εύκολα και ψηφίζει περιστασιακά ανάλογα με τα συμφέροντά του, παρασυρόμενος από τους μηχανισμούς και τους λαϊκιστές , που έχει δημιουργήσει όλα αυτά τα χρόνια το γνωστό κατεστημένο στις δημοτικές καρέκλες. Εξάλλου, οι περισσότεροι Μεγαλοπολίτες έχουν διχαστεί τα τελευταία 20 χρόνια , δεν αγαπούν και δεν ενδιαφέρονται για το μέλλον της πόλης μας, επενδύουν αλλού , δεν αντιλαμβάνονται ότι η κατάσταση θα χειροτερέψει και ότι χρειάζονται στο Δ.Σ. άτομα με ήθος , κύρος ,μόρφωση, επιτυχημένα στην κοινωνία, που έχουν όραμα και διάθεση για προσφορά . Υπάρχουν τέτοιοι πολίτες.. ? σίγουρα ναι! αλλά η ζήλεια ,η εμπάθεια, η συκοφαντία και η κακία των πολλών τα υποτιμά. Οπότε, αφού η κατάσταση είναι έτσι και δεν ξυπνάμε και δεν μετέχουμε , θα πάρουμε στις επόμενες εκλογές μία από τα ίδια και μετά θα κατηγορούμε αυτά... για τα οποία εμείς είμαστε υπεύθυνοι με τις επιλογές μας .\nΤέλος, επειδή δεν πρέπει να είμαστε απαισιόδοξοι , νομίζω ότι υπάρχει καιρός μέχρι τις εκλογές για κάτι καλύτερο . Αρκεί να συμβάλλουμε όλοι..!\nΑνώνυμος 5 Ιανουαρίου 2019 - 6:54 μ.μ.\nΚύριε Τάσο αρκετά προσφέρατε καιρός να ασχοληθούν και οι νέοι .\nΑνώνυμος 5 Ιανουαρίου 2019 - 11:53 μ.μ.\nΌχι φίλε Τάσο όλοι γνωρίζουν ποιος ειναι υπεύθυνος,ελα όμως που έχουν αναπτύξει το διαπελατιακο κράτος μετά από 25 χρόνια και δεν μπορείς να ξεφύγεις.\nΈχουν απαξίωση τα πάντα και συνεχίζουν για να μην ασχολείται κανένας και να ριμαζουν αυτοί τον τόπο.\nΑνώνυμος 6 Ιανουαρίου 2019 - 8:08 μ.μ.\nΠαρότι ο Κάβουρας έχει καλές θέσεις , είναι επικοινωνιακός και πράγματι ήταν ένας καλός πρόεδρος του Δ.Σ., κάτι δεν τον βοηθά να παίξει σημαντικό ρόλο στα Δημοτικά. Ίσως οι μέχρι τώρα πολιτικές επιλογές του και ο τρόπος που διαχειρίζεται τα πράγματα . Ας το ψάξει λοιπόν, γιατί σίγουρα ως σύμβουλος κάτι καλό θα μπορεί να δώσει.\nΑνώνυμος 7 Ιανουαρίου 2019 - 6:34 π.μ.\nΉταν ο καλύτερος ως πρόεδρος του Δημοτικού Συμβουλίου απ όσους έχουν περάσει από αυτό το πόστο τα τελευταία τριάντα χρόνια. Σεμνός ευγενικός δημοκρατικός, τηρούσε ίσες αποστάσεις σε μια εποχή που τα πολιτικά παθη στο δημο Μεγαλοπολης ήταν σε μεγάλη ένταση. Όμως δεν εκτιμήθηκε ούτε από την ίδια την παράταξη του και πολλες φορες τον εξέθετε με πολυ ασχημο τρόπο. Θα μπορούσε πραγματικά να προσφέρει πολλά στα δημοτικά πράγματα είτε από τη θέση του προέδρου του ΔΣ είτε σαν υπεύθυνος αντιδήμαρχος έργων αφού είναι το αντικείμενο του και το κυριότερο είναι έντιμος με υψηλές αξίες και ιδανικά. Βέβαια το ζητούμενο είναι με ποια δημοτική παράταξη θα συνεργαστεί. Αυτό το αφήνουμε στην ευθυκρισία του και στην εμπειρία του μέχρι τώρα στα κοινά...\nΑνώνυμος 7 Ιανουαρίου 2019 - 4:26 μ.μ.\nΑς έρθουν νέοι άνθρωποι, αρκετά πια με τους παλιούς, τους βαρέθηκε ο κόσμος και τους έχει αηδιάσει. Νέα πρόσωπα να μπουν στα Δημοτικά πράγματα, φρέσκος αέρας! Να προσέξει πολύ ο Μιχόπουλος ποιους θα επιλέξει, γιατί ακούγεται ότι θα μαζέψει από τις άλλες παρατάξεις κάτι αποτυχημένους, αλεύρια και πούπουλα. Αν γίνει αυτό, ο κόσμος θα του γυρίσει την πλάτη.\nΑνώνυμος 7 Ιανουαρίου 2019 - 11:55 π.μ.\nΔηλαδη ο καβουρας που οταν ηταν στα πραγματα έκαναν το λυγνιτοσυμο κι αυτοι μαντρες και κουρουμπελα και τωρα μιλαει απο πανω???Τα ιδια σκατα τασο μου κανατε κι εσεις εξ αποτελεσματος.Χεστηκα κι αν ειχατε καλες προθέσεις.Το αποτελεσμα μετραει.ΟΛΟΙ ΣΑΣ ΚΑΝΑΤΕ ΤΟ ΛΥΓΝΙΤΟΣΙΜΟ ΜΕΝΤΡΕΣ ΚΑΙ ΤΟΥΣ ΕΓΟΛΑΒΟΥΣ ΠΛΟΥΣΙΟΥΣ. ΟΛΟΙ ΣΑΣ.\nΜας δουλευεις κανονικα τωρα.\nΟσο για αυτους που το ξεχάσαν εύχομαι να μην ξαναψηφίσουν ποτέ.\nΑνώνυμος 7 Ιανουαρίου 2019 - 8:08 μ.μ.\nΒγήκε και ο Κάβουρας να μιλήσει τώρα! Είναι όλοι τους αμαρτωλοί και δεν θα έπρεπε να μιλάνε. και τούτος έχει πολύ λερωμένη την φωλιά του. Ο κόσμος θα τον μαυρίσει έτσι και βάλει στις εκλογές γιατί νομίζω ότι έχει καταλάβει το ποιον και του εν λόγω Κυρίου! Αϊ σιχτίρ όλοι σας, που κάνατε τη Μεγαλόπολη σαν τα μούτρα σας: κάρβουνο και εγκατάλειψη.\nΑνώνυμος 7 Ιανουαρίου 2019 - 1:15 μ.μ.\nΜήπως ζω αλλού;\nΜήπως ο κύριος Τάσος πολιτευόταν σε άλλη περιοχή;\nΜήπως τα σχόλια τα γράφει μόνος του; Δεν εξηγείται διαφορετικά!\nΆντε να δούμε τι άλλο θα μας βρει μέχρι τις εκλογές!\nΚουράγιο συμπολίτες, ρίξτε τω στην πλάκα να το περάσουμε ανώδυνα!\nΆντε και καλά κρασιά.....\nΑνώνυμος 7 Ιανουαρίου 2019 - 1:44 μ.μ.\nΦίλε Τάσο από 28 ετών προσφέρεις τα πλείστα στην περιοχή . Όλα τα θετικά έχουν τη σφραγίδα σου\nΗ πατρίς σε ευγνωμονεί . Κλίνει το γόνυ και φωνάζει ωσαννά.\nΑνώνυμος 7 Ιανουαρίου 2019 - 8:11 μ.μ.\nΦίλε Τάσο, άντε πήγαινε στο σπίτι σου! Η Μεγαλόπολη δεν σε χρειάζεται. Ανίκανος και συ μαζί με τους άλλους. Τι θα πει ότι ήσουν πετυχημένος Πρόεδρος του Δ.Σ.; Θα κλάψουμε από χαρά; Πληρωνόσουν γι' αυτό ή μήπως προσέφερες τις υπηρεσίες σου αμισθί να σε τιμήσουμε; Τώρα έγινες τιμητής του Ήθους και κάνεις κριτική; Αφού ήσουν κομμάτι αυτού του σάπιου συστήματος που διέλυσε τα πάντα τόσο στη Μεγαλόπολη όσο και στα άμοιρα χωριουδάκια της. Η πατρίδα δεν σε ευγνωμονεί. Άφησέ την στην ησυχία της, θα προσφέρεις μεγάλη υπηρεσία.\nΕυχαριστούμε Τάσο για όλα.Ενας μεγάλος πολιτικός.\nΤάσος Γ. Κάβουρας 8 Ιανουαρίου 2019 - 12:02 π.μ.\nΤέλεια , τώρα το κάναμε γιαπί και πάμε από την αρχή.. Θερμά συγχαρητήρια σε όλη τη παρέα.. Παίδες και κόρες δεν νομίζω να δουλευόμαστε γιατί τα πράγματα είναι όντως σοβαρά... Χαίρομαι που συμφωνούμε ότι πολλά πρέπει να αλλάξουν.. Ακόμα και να βρεθεί κάποιος επί κεφαλής νέος και να φέρει τα πάνω κάτω..? Ουτοπικό αλλά και γουστόζικο ακούγεται.. Για να το προσπαθήσουμε λίγο..\nΔήλωσα πλήρης και το εννοώ..! Παρότι το έντεχνο μου αρέσει δεν έχω σε ακούσματα το «ωσαννά» προτιμώ το «τι τραγούδι να σου πω αντίο..». Άλλωστε φίλε με το δεικτικό χιούμορ είμαι νοήμων και ποτέ δεν θα διάλεγα το πιο παρανοϊκό φινάλε...\nΤο δικό μου σχόλιο στα σχόλια : εύλογα διερωτώμαι αυτά τα θαυμαστά και ωραία που ακούγονται από τους σχολιαστές αναγνώστες γιατί δεν πασπαλίζονται και λίγο από δικές τους (ανώνυμες) τοποθετήσεις επί του πρακτέου..? Όταν το παλιό πρέπει να φύγει αντιλαμβάνομαι ότι το νέο είναι έτοιμο να αναλάβει , υπάρχουν ονόματα..; Βλέπω όμως όλοι οι πρωταγωνιστές σήμερα επί σκηνής είναι παλιοί , (και μην τους αποδοκιμάζετε γιατί θα μείνουμε δίχως διοίκηση..!) Πρέπει να μάθουμε να συνεννοούμαστε , ακόμα και στη καθημερινή μας γλώσσα όπως εκφραζόμαστε... Να επισημάνω μόνο στους φίλους που απολαμβάνουν της ανωνυμίας του διαδικτύου ότι έχω υπόψη από την αρένα απαξίωσης και αποδόμησης των πάντων , θεσμών και προσώπων...\nΗ πρόταση μου παραμένει για ευρεία συναίνεση.. Δεν υπάρχουν σωτήρες ούτε μαγικές λύσεις... Υπάρχει κάποια αντιπρόταση ; Είμαι έτοιμος να την ακούσω...!\nΌσο για την επιρροή , ο δήμαρχος είναι το 51% και οι υπόλοιποι όλοι μαζί το 49%. Η δε διαχείριση του λιγνιτόσημου είναι προίκα της Περιφέρειας...\nΑνώνυμος 8 Ιανουαρίου 2019 - 6:51 μ.μ.\n(((Ο Τάσος Κάβουρας δειλώνει στο μπλογκ σας γραπτός στις 8 Ιανουαρίου 2019 ότι η διαχείριση του λιγνιτόσημου είναι προίκα της Περιφέρειας)))\nΠως να χαρακτηρίσει κανείς αυτό το μεγαλειώδες ψέμα?\nΠως ειναι δυνατόν ένας άνθρωπος που διετέλεσε πρόεδρος δημοτικού συμβουλίου να ψεύδεται δημοσίως και να μην γνωρίζει ότι το λιγνιτόσημο το διαχειρίζεται μισό μισό η περειφέρεια με τον δήμο Μεγαλόπολης?\nΔηλαδή ότι τα μισά χρήματα τα διαχειρίζεται ο δήμος Μεγαλόπολης και τα άλλα μισά η περιφέρεια.\nΛέει επίτηδες ψέματα?\nΕίναι εντελώς άσχετος?\nΖητώ από εσάς κυρία Δημητρακοπούλου να του υποδείξετε ένα από τα τόσα άρθρα που εχετε γράψει και έχετε κάνει τόσες ραδιοφωνικές εκπομπές για το λιγνιτόσημο καθώς και τα επίσημα link με τους πινάκες του ΕΑΠ με τις άθλιες αποφάσεις όπως το διαχειρίστηκε ο δήμος Μεγαλόπολης και η περιφέρεια σε ανούσια έργα.\nΜιας κι εσείς θα το κάνετε επώνυμα,διότι τον ενοχλούν τον κύριο τα ανώνυμα σχόλια.\nΑπορώ πως γίνεται ένας μορφωμένος κατά τα άλλα άνθρωπος,να μην έχει δει τα πρακτικά του ΕΑΠ τα οποία δείχνουν ποιοι το διαχειρίζονται τόσα χρόνια.\nΚαι να δούμε θα σας απαντήσει?\nΑνώνυμος 8 Ιανουαρίου 2019 - 9:14 μ.μ.\nΕ, όχι να ειρωνεύεται ο κ Κάβουρας τον κόσμο που γράφει εδώ! Τον έχουμε φάει αρκετά στη μάπα και γνωρίζουμε ποιος είναι! Έρχεται να το παίξει τώρα σωτήρας της Μεγαλόπολης; Τι να πούμε! Λίγη ντροπή, καλέ! Για την υστεροφημία σας!\nΑνώνυμος 9 Ιανουαρίου 2019 - 2:25 μ.μ.\nΜΑΣ ΔΟΥΛΕΥΕΙΣ ΨΙΛΟ ΓΑΖΙ ΤΑΣΟΥΛΗ ΜΟΥ. ΚΑΙ ΕΣΕΙΣ ΚΑΙ Η ΠΕΡΗΦΕΡΕΙΑ ΠΑΡΕΟΥΛΑ ΤΟ ΞΕΚΟΚΑΛΙΣΑΤΕ ΤΟ ΕΑΠ.Ο ΔΗΜΟΣ ΜΕΓΑΛΟΠΟΛΗΣ ΠΟΥ ΗΣΟΥΝ ΚΙ ΕΣΥ ΕΚΑΝΕ ΜΑΝΤΡΕΣ ΚΑΙ ΜΑΝΤΡΟΥΛΕΣ ΚΑΙ ΔΡΟΜΟΥΣ ΣΕ ΧΩΡΙΑ ΜΕ ΤΑ ΧΡΗΜΑΤΑ ΤΟΥ ΕΑΠ.\nΚΥΡΙΕ ΤΑΣΟ ΑΛΛΟΣ ΛΑΔΑΣ ΚΑΙ ΑΛΛΟΣ ΠΑΠΑΔΟΠΟΥΛΟΣ ΔΕΝ ΘΑ ΒΡΕΘΕΙ ΝΑ ΣΩΣΕΙ ΑΤΥΗΝ ΤΗΝ ΠΟΛΗ !!!!!\nΑνώνυμος 8 Ιανουαρίου 2019 - 9:04 π.μ.\nΤΑΣΟ ΜΗΝ ΛΑΜΒΑΝΕΙΣ ΣΤΑ ΣΟΒΑΡΑ ΤΑ ΔΥΣΜΕΝΗ ΣΧΟΛΙΑ - ΚΑΝΕ ΑΥΤΟ ΠΟΥ ΚΑΝΕΙΣ ΤΟΣΑ ΧΡΟΝΙΑ ΓΙΑ ΤΗΝ ΠΟΛΥ ΠΟΥ ΑΓΑΠΑΣ ΚΑΙ ΕΠΕΝΔΥΣΕΣ ΣΕ ΑΥΤΗΝ. ΚΑΝΕ ΑΥΤΟ ΠΟΥ ΛΕΕΙ Η ΚΑΡΔΙΑ ΣΟΥ. ΥΠΑΡΧΟΥΝ ΥΓΙΕΙΣ ΔΥΝΑΜΕΙΣ ΣΤΗΝ ΠΟΛΗ ΑΥΤΗ ΕΝΤΙΜΗ ΚΑΙ ΑΦΑΡΤΗ. ΜΠΟΡΕΙΣ ΝΑ ΒΡΕΙΣ ΑΝΘΡΩΠΟΥΣ ΑΠΟ ΤΟ ΧΩΡΟ ΤΗΣ ΥΓΕΙΑΣ ΑΠΟ ΤΟ ΝΟΜΙΚΟ ΧΩΡΟ, ΕΧΕΙΣ ΠΟΛΛΟΥΣ ΦΙΛΟΥΣ ΣΤΟΥΣ ΧΩΡΟΥΣ ΑΥΤΟΥΣ. ΤΑΣΟ ΤΑΡΑΞΕΣ ΤΑ ΛΙΜΝΟΖΟΝΤΑ ΥΔΑΤΑ ΑΥΤΗΣ ΤΗΣ ΠΟΛΗΣ ΠΑΡΟΤΙ ΕΙΝΑΙ ΠΑΓΩΜΕΝΑ ΑΠΟ ΤΟ ΠΟΛΙΚΟ ΨΥΧΟΣ, ΕΣΥ ΚΑΤΑΦΕΡΕΣ ΝΑ ΤΑ ΞΕΠΑΓΩΣΕΙΣ\nΑνώνυμος 8 Ιανουαρίου 2019 - 5:52 μ.μ.\nΚύριε Τάσο μας συγκίνησες . Δεν αντέχουμε άλλο , σε παρακαλούμε πολύ. Αν είναι να ηγηθείς πάρε θέση . Ολοι θα σε ακολουθήσουμε. Αμφιβάλλεις ?\nΑΓΑΠΗΤΕ ΤΑΣΟ ΚΑΒΟΥΡΑ, ΣΩΣΤΑ ΕΠΙΣΗΜΕΝΕΙΣ ΟΤΙ ΥΠΑΡΧΕΙ ΚΑΙ ΤΟ ΕΚΛΕΓΕΣΘΑΙ- ΣΟΥ ΔΙΑΦΕΥΓΕΙ ΟΜΩΣ ΟΤΙ ΟΙ ΜΟΝΙΜΟΙ ΣΩΤΗΡΕΣ ΤΟΥ ΤΟΠΟΥ ΦΠΟΝΤΙΣΑΝ ΜΕ ΤΗ ΣΥΜΠΕΡΙΦΟΠΑ ΤΟΥΣ ΝΑ ΑΗΔΙΑΣΕΙ Ο ΚΟΣΜΟΣ ΚΑΙ ΝΑ ΝΟΙΩΘΕΙ ΑΠΟΣΤΡΟΦΗ ΓΙΑ ΤΗΝ ΠΟΛΙΤΙΚΗ ΚΑΙ ΤΑ ΚΟΙΝΑ. ΚΑΙ ΦΥΣΙΚΑ ΜΙΛΑΜΕ ΓΙΑ ΑΝΘΡΩΠΟΥΣ ΑΞΙΟΠΡΕΠΕΙΣ ΜΕ ΑΙΣΘΗΜΑ ΕΥΘΥΝΗΣ ΚΑΙ ΔΙΑΘΕΣΗ ΠΡΟΣΦΟΡΑΣ ΚΑΙ ΟΧΙ ΓΙΑ [ΛΑΜΟΓΙΑ] ΤΟΥ ΣΥΜΦΕΡΟΝΤΟΣ ΚΑΙ ΤΟΥ ΒΟΛΕΜΑΤΟΣ. ΑΠΟ ΤΕΤΟΙΑ <> ΤΟΥ ΣΑΠΙΟΥ ΣΥΣΤΗΜΑΤΟΣ Χ Ο Ρ Τ Α Σ Α Μ Ε.\nΜΕΓΑΛΟΠΟΛΗ fm 9 Ιανουαρίου 2019 - 11:35 π.μ.\nΑγαπητοί blogers καλημέρα και καλή χρονιά και εκλογικά...\nΠολλά και ποικίλα τα σχόλια στην τοποθέτηση του Τάσου Κάβουρα, θετικό τούτο\nΗ συντριπτική πλειοψηφία τους ανώνυμα, αρνητικό τούτο\nΤο να έχει ένας πολίτης την ειλικρινή διάθεση να υπηρετήσει τον τόπο του είναι ευλογία και δυστυχώς στη Μεγαλόπολη έχει εξελιχθεί από δύσκολο έως επικίνδυνο\nΗ πόλωση που συντηρείται τεχνιέντως επί σειρά δεκαετιών από πεπαλαιωμένης κοπής "πολιτικούς" έχει οδηγήσει την τοπική κοινωνία στο να απαξιεί την εκλογική διαδικασία ειδικά στο εκλέγεσθαι\nΤαυτόχρονα έχει οδηγήσει το εκλέγειν σε επιλογές που συχνά μετεκλογικά μας κάνουν να αισθανόμαστε αδικημένοι και λαθεμένοι στην κρίση μας\nΓιαυτό οφείλουμε όλοι στις επερχόμενες εκλογές να γιατρέψουμε τις πληγές τούτες\nΑυτό μπορεί να συντελεστεί με νέο σχεδιασμό και προσέγγιση στα τεκταινόμενα\nΗ πολιτική τσίπα είναι δυσεύρετη αρετή το γνωρίζω και επίσης συνιστά και υποκειμενικής αξιολόγησης\nΟφείλουμε πλέον να κρίνουμε ανθρώπους και προτάσεις όσο ανθρωπίνως ο καθείς μας αντέχει, με δικαιοσύνη, αντικειμενικότητα και ανιδιοτελή κριτήρια\nΑν καταφέρουμε να λειτουργήσουμε έτσι, ίσως οι επερχόμενες αυτοδιοικητικές εκλογές μας οδηγήσουν σε αυτό που χρόνια η Μεγαλόπολη με αγωνία αναζητά\nΣε μια τοπική κοινωνία μονιασμένη, χωρίς χαρακώματα\nΣε μια ανάπτυξη με σχεδιασμό και στόχευση το κοινό και όχι το ιδιοτελές όφελος\nΣε μια Μεγαλόπολη που θα πάψει να είναι μικρόπολη\nΑνώνυμος 9 Ιανουαρίου 2019 - 2:47 μ.μ.\nΑσφαλώς αστειεύεστε, κ. Κάβουρα! Και είστε εσείς αυτός που θα κάνει την διαφορά; Τόσα χρόνια που ασχολείστε με τα κοινά τι διαφορετικό κάνατε; ΤΙΠΟΤΑ! Ήσασταν μέρος του σάπιου συστήματος, που τώρα για προφανείς λόγους, έρχεστε να καταδικάσετε και να μας μιλήσετε για το μέλλον της Μεγαλόπολης. Γελάνε και τα πλακάκια! Ποια μονιασμένη κοινωνία; Ο καθένας για την πάρτη του είναι και μην κοροϊδεύετε άλλο τον κοσμάκη, αρκετά έχει υποφέρει και τραβάει. Για ποια ανάπτυξη μιλάτε εσείς; Μην ξεφτιλίζεστε τόσο εύκολα! Και η Μεγαλόπολη, μόνο κατ' όνομα είναι μεγάλη. Πάντα μία μικρή επαρχιακή πόλη θα είναι. Όχι ότι δεν της αξίζει κάτι καλύτερο, αλλά με πολιτικάντηδες σαν και σας, πάντα μικρούλα και αδικημένη θα είναι. Πάρτε δρόμο, νέα πρόσωπα θέλουμε, καθαρό αέρα, νέους σε ηλικία ανθρώπους. Θα είναι άπειροι ίσως, αλλά έντιμοι!\nΜΕΓΑΛΟΠΟΛΗ fm 9 Ιανουαρίου 2019 - 10:28 μ.μ.\nΑγαπητέ,ή εάν η ανωτέρω απάντηση απευθύνεται στον Τάσο κάβουρα νομίζω ότι υπάρχει πρόβλημα\nΔιότι το σχόλιο που απαντήσατε είναι δικό μου και όχι του Τάσου Κάβουρα\nΑνώνυμος 10 Ιανουαρίου 2019 - 4:27 μ.μ.\nΚαλή χρονιά και χρόνια πολλά κατ' αρχήν! Απ' ο,τι κατάλαβα κ. Γεωργία, στον κ. Κάβουρα αναφερόταν το σχόλιο, μην δίνετε συνέχεια! Τι πρόβλημα υπάρχει; Το διάβασα προσεχτικά και δεν νομίζω ότι θίγει εσάς στο ελάχιστο! Να είστε καλά!\nΜΕΓΑΛΟΠΟΛΗ fm 10 Ιανουαρίου 2019 - 8:51 μ.μ.\nΧρόνια πολλά αγαπητέ,ή και σε εσάς\nΔεν υπάρχει κανένα πρόβλημα όσον αφορά εμένα\nΝα πω ότι εγώ δεν αναφερόμουν στον Τάσο Κάβουρα στα όσα πιο πάνω έγραψα\nΑπλώς πήρα ως αφορμή το κείμενο του κ. Κάβουρα και τοποθετήθηκα\nΑνώνυμος 9 Ιανουαρίου 2019 - 7:57 μ.μ.\nΑγαπητέ Τάσο,ο <> τής Απλής καί <>Αναλογικής το μόνο πού θα πετύχει, καί θα φέρει, είναι η Συναλλαγή η Ακυβερνησία ο Εκβιασμός καί τελικά η διάλυση του θεσμικού ρόλου της Αυτοδιοίκησης. Είναι πού είναι στραβό το κλήμα θα το αποτελειώσει ο Γάιδαρος.\nΑνώνυμος 9 Ιανουαρίου 2019 - 9:49 μ.μ.\nΕιναι γεγονός ότι έχουν απαξιώση με προσπάθεια όλους τους ρόλους της τοπικής αυτοδιοίκησης χωρίς κανείς να σηκώσει κεφάλι.\nΜερικά πράγματα εαν δεν αντιδράσεις τα θεωρούν αυτονόητα και ειναι δύσκολο να τα επαναφέρεις.\nΓια να τα επαναφέρεις δεν θα πρέπει να χρωστάς σε κανέναν χάρες άρα λοιπόν μονο καινούργιοι θα βγάλουν τα καστανα απο την φωτιά.\nΣε αυτές τις εκλογές δίνουμε μονο θετικές ψήφους δεν υπάρχει λόγος να τιμωρήσουμε κανένα το κάναμε τόσα χρόνια και τα είδαμε τα αποτελέσματα .\nΔεν χρειάζεται να μαλώσουμε κανέναν ότι μπορούσε ο καθένας έδωσε,τέσσερα χρόνια ειναι αρκετά για να αφήσει κάποιος το στίγμα του, τα επομενα τέσσερα δεν ασχολείσαι με το λαό γιατί χαλάς την " πιάτσα".\nΑνώνυμος 10 Ιανουαρίου 2019 - 4:28 μ.μ.\nΓι' αυτό φίλε μου, να πάρουν πόδι όλοι οι παλιοί! Απλά να τους μαυρίσουμε! Δεν χρειάζεται τίποτε άλλο!\nΑνώνυμος 9 Ιανουαρίου 2019 - 9:44 μ.μ.\nΚύριε Τάσο συνεχίστε το έργο σας , ο δήμος σας έχει μεγάλη ανάγκη , στηρίξτε το διονύση πάλι θα μάθει και θα κάνει θαύματα την δεύτερη θιτεία του\nΑνώνυμος 9 Ιανουαρίου 2019 - 10:12 μ.μ.\nΦίλε μου των 2:47, πολύ εύκολα τελικά απαξιώνουμε και ρίχνουμε λάσπη σε αυτούς που λένε δημόσια την γνώμη τους και εσύ τώρα με ελαφρά τη καρδία στον Κάβουρα. Επειδή το θεωρώ άδικο, σου θυμίζω τα εξής : Νέος ακόμη, ήταν για χρόνια Νομαρχιακός Σύμβουλος και πάλεψε ανιδιοτελώς για το καλύτερο της πόλης , για χρόνια πρόεδρος στα Λύκαια τα ανέβασε ψηλά , πρόεδρος του Συλλόγου γονέων συνέβαλε να επισκευαστεί το Γυμνάσιο αντισεισμικά , ως συνεργαζόμενος με την παράταξη Μπούρα και ως Πρόεδρος του ΔΣ έφερε νέο ήθος και πολεμήθηκε γιαυτό, όπως στην περίπτωση του κανονισμού του ΔΣ, δεν ήταν πάλι υποψήφιος το 14 και του το χρεώνουν για τους 7 ψήφους που έχασαν, ως υποψήφιος βουλευτής με το ΣΥΡΙΖΑ ήρθε 3ος , διεφώνησε στην πολιτική γραμμή του ,έκανε στην άκρη και δεν πήρε όπως θα μπορούσε κάποια βολική θέση . Συνεπώς το ΄ ΤΙΠΟΤΑ ΄ που γράφεις αντιστοιχεί στο ότι δεν ωφελήθηκε προσωπικά , μάλλον έχασε επαγγελματικά και οικονομικά.\nΕξέφρασε λοιπόν κάποιες προτάσεις και απόψεις και τον έβαλες, όπως και κάποιοι άλλοι παραπάνω, στον ίδιο παρονομαστή. Αν είναι έτσι τα πράγματα , ας βγούν οι νέοι και έντιμοι που λες, να αναλάβουν δράση και να ασχοληθούν με τα κοινά... Φοβάμαι όμως ότι η καφετέρια , το κινητό και η αδιαφορία τους, θα ξαναβγάλουν το παλιό που όλοι καταδικάζουμε. Ιδού πεδίον δόξης λαμπρόν!\nΑνώνυμος 10 Ιανουαρίου 2019 - 7:46 π.μ.\nΚύριε Τάσο αυτοδιοικητικά είσαστε πράγματι μια μορφή , κάνατε θαύματα πολιτικά όμως με την πασοκική σας θητεία τα έχετε κάνει θάλασσα.\nΑνώνυμος 10 Ιανουαρίου 2019 - 9:14 π.μ.\nΌλοι, μα όλοι, δουλεύουν στη Μεγαλόπολη για να παραμείνουν στην εξουσία τα συνεταιράκια "Πασπάτης-Καλαφάτης"...Και θα παραμείνουν!\nΌπως, όλοι στη Περιφέρεια Πελοποννήσου, ακόμα και η Νέα Δημοκρατία, δουλεύουν για να παραμείνει στην εξουσία ο Μέγας-Πέτρος...\nΌπως, τέλος, όλοι δουλεύουν σε αυτή τη χώρα, αλλά και έξω από αυτήν (ΗΠΑ, Ε.Ε.), για να παραμείνει ο Τσίπρας στην καρέκλα του...\nΓιατί, πατριώτες, αυτοί κάνουν τη "δουλειά" καλά!!! Καλημέρα σας!\nΑνώνυμος 10 Ιανουαρίου 2019 - 1:46 μ.μ.\nΚαλά ρε πατριώτες, στό σημερινό Δημ. Συμβούλιο δε συμμετέχουν 'ενα σωρό νέοι καί άφθαρτοι όπως μας λέτε,καί καμαρώνουν στά Δημοτικά έδρανα άλαλοι καί άφωνοι. Τί προσέφεραν στό Δήμο καί στούς Δημότες τους? Φτηνά ρουσφετάκια καί κόρδωμα? Αυτή είναι η αποστολή τους?\nΠού είναι οι νέες ιδέες τους πού θα άλλαζαν τοφθαρμένο καί σάπιο παληό??\nΜόνη λύση, όλοι αυτοί να πάνε στα σπίτια τους! Τους σιχαθήκαμε! Είναι ανίκανοι και αδιάφοροι!\nΑνώνυμος 10 Ιανουαρίου 2019 - 10:47 μ.μ.\nΚύριε Τάσο και κύριε Τάσο και κύριε Τάσο...\nΜας ζάλισες κύριε Κάβουρα με τόσα σχόλιά σου να επαινείς τον κύριο Κάβουρα.\nΖαλίστηκα δεν ήξερα από πού να φυλαχτώ.\nΈνα σχόλιο για ξεκάρφωμα και τουλάχιστον 10 σχόλια να λες μπράβο στον εαυτό σου.\nΔεν μπορείς να γράψεις και διαφορετικά να μην καρφώνεσαι.\nΑνώνυμος 12 Ιανουαρίου 2019 - 1:09 μ.μ.\nΠΡΟΒΟΚΑΤΣΙΑ ΚΑΙ ΣΥΚΟΦΑΝΤΙΑ .. ΠΑΝΤΩΣ ΔΕΝ ΕΙΜΑΙ ΕΓΩ ΣΙΓΟΥΡΑ Ο ΚΑΒΟΥΡΑΣ.. ΔΥΟ ΕΓΡΑΨΕ Ο ΑΝΘΡΩΠΟΣ ΕΠΩΝΥΜΑ ...ΔΕΝ ΝΟΜΙΖΩ ΟΤΙ ΕΧΕΙ ΑΝΑΓΚΗ ΤΟΝ ΕΠΑΙΝΟ ? ΠΟΙΟ ΤΟ ΟΦΕΛΟΣ ΤΟΥ ?\nΠραγματικά το κείμενό σας θα μπορούσε να είναι άξιο επαίνου, αν προερχόταν από άτομο που δεν έχει ασχοληθεί ποτέ με τα κοινά ή αν έστω παραδεχόσασταν πως τόσα χρόνια και εσείς ως εκλεγμένος/ υποψήφιος φταίτε που η Μεγαλόπολη έφτασε σήμερα να είναι στο πιο κρίσιμο σημείο της.\nΚαι πριν σταθώ στο κείμενό σας θα ήθελα να σας ρωτήσω, γιατί υπογράφετε ως τέως πρόεδρος δημοτικού συμβουλίου και όχι ως τέως υποψήφιος του ΣΥΡΙΖΑ; Πολύ θα ήθελα να μάθω το κριτήριο επιλογής σας; Στις βουλευτικές εκλογές ήμουν ένας από αυτούς που σας ψήφισε. Πίστεψα στον τότε προεκλογικό σας λόγο…Και επειδή ίσως κάποιοι να μην τον ενθυμούνται, τον παραθέτω παρακάτω:\nΛέγατε τότε - Στις επόμενες βουλευτικές εκλογές , θεωρώ υψίστη τιμή και με μεγάλη χαρά , συμμετέχω στη τεράστια προσπάθεια να αλλάξουμε σελίδα στη πολιτική σκηνή. Ο τόπος δεν αντέχει άλλο τις φιλελεύθερες μνημονιακές πολιτικές που έχουν γονατίσει την Κοινωνία. Αυτοί που μας κυβέρνησαν όλα αυτά τα χρόνια αποδείχτηκαν ανεπαρκείς και χρεώνονται τη διάλυση της οικονομίας. Η μικρομεσαία τάξη καθώς και οι πιο αδύναμοι πολίτες, συνθλίβονται. Ο κοινωνικός ιστός διαλύεται. Ακόμα και οι ανθρώπινες σχέσεις έχουν κλονιστεί ανεπανόρθωτα. Η ανεργία καλπάζει. Ο αυταρχισμός και τα σκάνδαλα οργιάζουν. Ο ανθός της κοινωνίας μας, οι νέοι, ξενιτεύονται. Φτάσαμε στο σημείο να ζούμε σε συνθήκες κατοχής με άστεγους, συσσίτια, αυτοκτονίες, συνανθρώπους που νοσούν και δεν έχουν πρόσβαση σε γιατρούς και φάρμακα. Λιποθυμίες μαθητών από ελλιπή σίτιση. Κατασχέσεις σπιτιών, θάνατοι από μαγκάλια και άγριοι ξυλοδαρμοί διαδηλωτών που διεκδικούν το αυτονόητο δηλαδή το δικαίωμα στην εργασία, στην ασφάλιση, μια ζωή με αξιοπρέπεια και δικαιοσύνη. Στις 25 Γενάρη, θα κριθεί αν θα τολμήσουμε επιτέλους να γυρίσουμε σελίδα στην ιστορία. Το οφείλουμε στα παιδιά μας και σε όλους όσους ζουν στο σκοτάδι, στο κρύο, και στην πείνα. Γι αυτό η λαϊκή εντολή χρειάζεται να είναι ισχυρή, για να αποτελέσει την απαρχή της εφαρμογής του προγράμματος μας.-\nΑλήθεια τι έχετε να πείτε γι αυτά σήμερα?? Θα ήθελα πολύ να με ενημερώσετε ποιες παρεμβάσεις κάνατε ως υποψήφιος με το κυβερνών κόμμα για τη Μεγαλόπολη. Πολύ φοβούμαι καμία. Στα λόγια κ. Κάβουρα όπως έχει αποδειχτεί καλώς είστε, μα από πράξεις?\nΚαι τώρα μερικά σχόλια για το εν λόγω δημοσίευμα (γιατί πραγματικά είναι τόσα αυτά που χρήζουν σχολιασμό, που θα γινόμουν κουραστικός)\nΜάλλον μας περνάτε για αφελείς.\nΑπό τη μία λέτε ότι η Μεγαλόπολη πρέπει να βρει το βηματισμό της και έχει ανάγκη το καινούργιο και ριζοσπαστικό. Από την άλλη ότι δεν αποτελεί εκλογική διακήρυξη, μα νωρίτερα αφήνεται ανοιχτό το ενδεχόμενο να είστε υποψήφιος και μάλιστα το γράφεται συγκαλυμμένα για να μην είναι ορατό με την πρώτη ματιά –να συνυπηρετήσω σε μεγάλη συμπαράταξη δυνάμεων- Ω τι αντίφαση! Αποφασίστε τελικά τι από τα δύο πρέπει να γίνει, εκτός βέβαια αν θεωρείται ότι δεν πρεσβεύεται το παλιό με τα 28 χρόνια στα κοινά.\nΛέτε ότι μείνατε μόνος σας όταν προτείνατε την κατασκευή πάρκου μουσείων στο Γηροκομείο. Πόσο ρεαλιστής ήσασταν με αυτήν σας την πρόταση? Ξεχάσατε ότι για να φτιαχτεί το γηροκομείο ήθελε πάνω από 1εκ ευρώ?\nΌταν ξεκίνησε η κατασκευή του παλαιοντολογικού μουσείου, και εσείς δεν ήσασταν δημοτικός σύμβουλος? Ως εκλεγμένος δημοτικός σύμβουλος και ως πρόεδρος δημοτικού συμβουλίου δεν φέρεται καμιά ευθύνη για τα όσα έκανε η παράταξη σας? Όταν σχεδίαζε η παράταξη σας τα έργα από το λιγνιτόσημο εσείς που ήσασταν, λείπατε? Ή μήπως τα καταψηφίσατε και δεν ενθυμούμαι? Αν δεν συμφωνούσατε γιατί δεν ανεξαρτητοποιούσασταν?\nΘα συμφωνήσω ότι οι ευθύνες είναι τεράστιες, αλλά ξέρετε γιατί? Γιατί πολύ απλά εσείς αλλά και όσοι έχουν ή διεκδικούν μια θέση στο Δήμο, νομίζετε ότι κανέναν δεν απασχολεί το μετά από 50 χρόνια και νοιάζεστε μόνο για το τώρα. Κάνετε λοιπόν το μεγαλύτερο λάθος!\nΑυτό που εσάς είναι μέλλον μακρινό για τα παιδιά μας είναι το παρών τους.\n- Το μέλλον αγοράζεται από το παρόν. Σάμουελ Τζόνσον, 1709-1784, Άγγλος συγγραφέας-\nΤο σημείο εκκίνησης της Μεγαλόπολης είναι το 370 π.Χ. όχι το 2019, όπως όλοι οι σωτήρες θέλετε να μας πείσετε. Φροντίστε μη και το 2019 γίνει το σημείο λήξης της.\nΤάσος Γ. Κάβουρας 14 Ιανουαρίου 2019 - 11:26 μ.μ.\nΑγαπητέ Δον Κιχώτη ευχαριστώ για την τοποθέτηση σου... Θα σου απαντήσω στα θέματα που θίγεις όχι για να δικαιολογηθώ ούτε να ωραιοποιήσω κάτι... Άλλωστε το αλάθητο δεν ανήκει σε κανέναν. Τα ερωτήματα σου είναι σημαντικά και αντιλαμβάνομαι ότι υπάρχουν συμπολίτες μας που παρακολουθούν με ενδιαφέρον αυτά που συμβαίνουν και έχουν προβληματισμούς. Στην αναφορά σου για το πρώην Γηροκομείο η θέση μου ήταν ρεαλιστική να γίνει Πάρκο Μουσείων. Σήμερα ανεγείρεται το Παλαιοντολογικό Μουσείο στον Αη Γιάννη στο Ίσιωμα σε χώρο ακατάλληλο και φοβάμαι ότι δεν θα προσφέρει τίποτα και εκ των πραγμάτων θα καταδικασθεί στην αφάνεια. Ενώ θα μπορούσε αυτό να κτίζεται στο πρώην Γηροκομείο με την ίδια πίστωση και να αποτελεί στολίδι για τη πόλη μας, εύκολα προσβάσιμο και λειτουργικό. Αυτή είναι η άποψη μου.\nΝομίζω ότι σωστά σε αυτό το άρθρο δέθηκε το όνομα μου με την αυτοδιοίκηση και όχι με τη πρώην Νομαρχία, τα ΛΥΚΑΙΑ ή την υποψηφιότητα μου στο ΣΥΡΙΖΑ τον Ιανουάριο του 2015. Σωστά επισημαίνεις ότι θα μπορούσα να συμμετέχω στο σχεδιασμό για τον τόπο μου σε παραπάνω κομματικό ή Κυβερνητικό επίπεδο. Όμως ο χρόνος που ήμουν εν δυνάμει αναπληρωματικός βουλευτής ήταν λίγος και η χρονική περίοδος ήταν ιδιαίτερα ανατρεπτική και πολυτάραχη. Από τον Σεπτέμβριο του 2015 άλλος συμπατριώτης μας Μεγαλοπολίτης με διαδέχθηκε. Θεωρώ επιτυχία το μεγάλο ποσοστό 72% της Μεγαλόπολης στο δημοψήφισμα του ΟΧΙ καθώς και τις ενέργειες που έκανα για το ΙΚΑ πυροπλήκτων. Και φυσικά την μέχρι και σήμερα παρουσία μου ως άμισθος συνεργάτης μηχανικός στην επιτροπή για το σκουπιδοεργοστάσιο στη Παλιόχουνι..\nΌχι, δεν είναι στις προθέσεις μου να είμαι υποψήφιος και δεν πιστεύω ότι αφήνω κάποιο σημαντικό κενό. Όμως βρίσκω ότι η παρέμβαση μου έχει απήχηση και θα ήθελα να δρομολογηθούν εξελίξεις στις οποίες πλέον δεν θα μου επιτρέπεται να απέχω. Και πως το αντιλαμβάνομαι. Αν μου πεις κατεβαίνεις με την παράταξη του Χι υποψήφιου θα σου πω όχι. Η δική μου πρόταση είναι ξεκάθαρη : ευρεία σύσκεψη με συλλογικότητες, συζήτηση και σχεδίαση του προγράμματος δράσης και συναπόφαση για την υλοποίηση του. Εάν γίνουν αυτά που εγώ προτείνω, θα δεχόμουν να είμαι στο κοινό ψηφοδέλτιο με επί κεφαλής τον Χι υποψήφιο δήμαρχο ή οποιονδήποτε άλλον. Βλέπεις κρατώ τις αρχές μου και μάχομαι δημοκρατικά. Δεν νομίζω ότι κάποιος θα με κατηγορούσε γι αυτά. Εν ενεργεία στο ΔΣ πάλεψα για κάποια πράγματα, διαφώνησα σε αρκετά, κατέθεσα διαφορετικές προτάσεις πάντα μέσα από διαδικασίες. Κατήγγειλα τον δημοκρατικό συγκεντρωτισμό και αναζήτησα το νέο... Συνειδητοποιώ ακόμη και σήμερα ότι δεν θα έβγαινε τίποτα παραπάνω αν έκανα πράξη την απειλή μου για παραίτηση όταν η διεύθυνση της Αρχαιολογίας κωλυσιεργούσε (και συνεχίζει την ίδια πολιτική και σήμερα) στην αποκατάσταση του Αρχαίου Θεάτρου... Για το σήμερα και το μετά 50 χρόνια έχω να σημειώσω ότι βασικός βραχίονας είναι το παρόν, να κρατηθεί ότι μπορεί και να δομηθεί γύρω του οτιδήποτε προσδώσει νέα δυναμική και εξέλιξη για το μέλλον. Ναι, το «μακρινό» μέλλον είναι το παρόν των παιδιών μας..\nΑνώνυμος 15 Ιανουαρίου 2019 - 5:04 μ.μ.\nΚύριε Κάβουρα πέστε μας κάτι χειροπιαστό που έχετε κάνει γι΄αυτήν την πόλη για να σας πιστεύψουμε!!!!και αφήστε την πολύ δημοκρατία και τα δημοκρατικά σας αισθήματα, μόνο ο Λαδάς και ο Παπαδόπουλος έκαναν έργα σε αυτήν την πόλη εσείς τι κάνατε???????? ΤΑ ΠΟΛΛΑ ΛΟΓΙΑ ΕΙΝΑΙ ΦΤΩΧΙΑ Κ. ΚΑΒΟΥΡΑ\nΑνώνυμος 17 Ιανουαρίου 2019 - 2:11 μ.μ.\nΩπ! Δικαίωμα! Τι έργα έκανε ο Λαδάς και Παπαδόπουλος ρε πατριώτη; Εντάξει, καλές οι ερωτήσεις σου προς τον Κάβουρα, αλλά μην αναμασάς μύθους! Άκου, Λαδάς και Παπαδόπουλος...\nΑνώνυμος 15 Ιανουαρίου 2019 - 4:54 μ.μ.\nΤελικά υπάρχουν και κάποιοι που έχουν πολιτικό λόγο , σοβαρότητα και εντιμότητα και απαντούν στα ερωτήματα και τα σχόλια των πολιτών . Κατά τα άλλα ακόμη περιμένουμε οικονομικά στοιχεία και απαντήσεις από το ΔΣ της Τηλεθέρμανσης...\nΑνώνυμος 17 Ιανουαρίου 2019 - 8:57 π.μ.\nΤο μέλλον είναι το παρόν των παιδιών μας λένε οι άνθρωποι και το κακό είναι ότι το πιστεύουν κιόλας κι ας ξέρουν ότι ουδεμία σχέση δεν έχει με την θλιβερή πραγματικότητα. Όταν λέτε των παιδιών μας, σε ποια παιδιά αναφέρεστε; Στα παιδιά σας, στα παιδιά των παιδιών σας (εγγόνια σας), σε ποια; Αλήθεια πού είναι τα παιδιά σας; Είναι στην Μεγαλόπολη πλέον; Κατά συνέπεια μήπως και τα παιδιά των παιδιών σας δεν πρόκειται να ζήσουν ποτέ στην Μεγαλόπολη; Μήπως λοιπόν το τρένο χάθηκε κι όλοι εσείς δεν καταλάβατε τίποτε ακόμη; Μήπως κομβικής σημασίας για την Μεγαλόπολη ήταν το έτος 1979, το έτος 1989 ή ακόμη και το έτος 1999 κι όχι το έτος 2019;\nΕγώ που είμαι ηλικιακά κοντά με την κόρη του κυρίου Κάβουρα έχω να πω τα εξής. Όταν πήγαινα στο δημοτικό η τάξη μου μόνο αποτελούνταν από δύο τμήματα με 31 παιδιά το καθένα. Στην πρώτη γυμνασίου είχαμε 5 τμήματα με 31 παιδιά το καθένα σύνολο 155. Αυτά τα 155 παιδιά ενηλικιώθηκαν ακούγοντας σε κάθε προεκλογική περίοδο περί ηλεκτροστατικών φίλτρων στις μονάδες της ΔΕΗ (πάλι καλά που υπάρχει η Ευρωπαϊκή νομοθεσία γιατί ακόμη και σήμερα σκέτη τέφρα θα έβγαζαν τα φουγάρα), περί αναστήλωσης του αρχαίου θεάτρου, δημιουργίας νέου αρχαιολογικού μουσείου , τηλεθέρμανσης κτλ. Από όλα αυτά είδαν μόνο την έναρξη του έργου της τηλεθέρμανσης το οποίο ουδέποτε ολοκληρώθηκε. Από τα 155 αυτά παιδιά, στην Μεγαλόπολη βρίσκονται σήμερα 20 (συμπεριλαμβάνω κι αυτούς που πηγαινοέρχονται με εποχιακές εργασίες). Από τους 20 σταθερή εργασία έχουν 3 (με τα σημερινά δεδομένα γιατί με τα δεδομένα του χθες θα έπρεπε να πω ο κανένας) και παντρεμένοι με τουλάχιστον ένα παιδί είναι 5. Σήμερα το δημοτικό σχολείο στο οποίο φοίτησα αμφιβάλω εάν έχει συνολικά όσα παιδιά ήταν μόνο η τάξη μου τότε στα μέσα της δεκαετίας του '90 και στην επόμενη 5ετια θα γίνει σίγουρα λόγος για κλείσιμο σχολικών μονάδων στην Μεγαλόπολη.\nΑς εξετάσουμε τώρα το υπεραισιόδοξο σενάριο βάση του οποίου αμέσως μετά τις φετινές εκλογές αρχίζει να υλοποιείται στην Μεγαλόπολη ένας Χ αναπτυξιακός σχεδιασμός (προσοχή είπα υλοποιείται κι όχι αρχίζει να σχεδιάζεται). Η υλοποίηση του θα ολοκληρωθεί και θα ξεκινήσει να αποδίδει σε δέκα χρόνια. Αυτό σημαίνει ότι ο σημερινός 30άρης θα είναι τότε 40, ο 25άρης 35 κ.ο.κ. Έστω ότι ο σημερινός 25άρης είναι απόφοιτος Γενικού Λυκείου και απόφοιτος Πανεπιστημίου Χ ιδιότητας για την οποία στην Μεγαλόπολη δεν υπάρχει ίχνος ανάλογης θέσης εργασίας. Έχει το περιθώριο να μείνει στην Μεγαλόπολη μέχρι να αρχίσει να αποδίδει το μεγάλο θαύμα σε 10 χρόνια; Αναζητώντας την τύχη του αλλού αυτό το χρονικό διάστημα της δεκαετίας σημαίνει ταυτόχρονα ότι δεν θα στήσει οικογένεια στην Μεγαλόπολη, που με την σειρά του σημαίνει ότι ο νεανικός πληθυσμός μέσα σε αυτή την δεκαετία θα βαίνει διαρκώς μειούμενος. Όλα αυτά φυσικά ανήκουν στην σφαίρα της φαντασίας γιατί η πραγματικότητα μας έχει διδάξει ότι η υλοποίηση του οτιδήποτε στην Ελλάδα παίρνει αρκετές δεκαετίες (κι αν), συνεπώς η πραγματικότητα είναι πολύ χειρότερη.\nΤα παιδιά στην Μεγαλόπολη μεγάλωναν καλλιεργώντας μία απέχθεια γι' αυτήν που στην ενηλικίωση κορυφωνόταν με τον διακαή πόθο της φυγής. Φανταστείτε τι αισθήματα θα τρέφουν τα σημερινά παιδιά τα οποία δεν έχουν καν λειτουργικές παιδικές χαρές. Για ποιο μέλλον μιλάτε, για το ανύπαρκτο;\nΣε μία εποχή όπου ο Δήμος είναι πνιγμένος στα χρέη και δεν μπορούν να δοθούν λύσεις ούτε στα βασικά (βιολογικός, δίκτυο ύδρευσης κ.α) και επικρατεί (ευτυχώς από την μία) αυστηρός δημοσιονομικός έλεγχος, όσες/όσοι οραματίζονται με καθυστέρηση δεκαετιών μεγαλεπήβολα σχέδια για την περιοχή, καλό θα ήταν να μας αναφέρουν ένα ενδεικτικό κοστολόγιο καθώς και τις πηγές χρηματοδότησης. Γιατί ουδείς δεν προτίθεται το έτος 2019 να διοχετεύσει σημαντικά κεφάλαια σε μία περιοχή που προχθές είχε 155 παιδιά, χθες 80, σήμερα 50, αύριο 20, μπας και αναστηθεί.\nΩραίο στο άκουσμα π.χ το Ολυμπία - Μεγαλόπολη - Σπάρτη αλλά από πού θα χρηματοδοτηθεί όταν τα αρμόδια όργανα μετά από δύο χρόνια και με τα χίλια ζόρια ενέκριναν την ένταξη του Πάτρα - Πύργος στο ΕΣΠΑ 2014-2020;\nΤο τρένο πέρασε και το χάσατε. Χαιρετίσματα!\nΑνώνυμος 17 Ιανουαρίου 2019 - 9:40 μ.μ.\nΤα πες περίφημα\nΑνώνυμος 17 Ιανουαρίου 2019 - 2:07 μ.μ.\nΈθεσες τα πράγματα όπως έχουν, με τα ωραία σου ελληνικά! Μπράβο σου! Είναι πολύ δύσκολο να αντιπαρέλθει κανείς σε όσα λες.\nΌμως, σε παραπέμπω στους στίχους των Κατσιμιχαίων "...θα είμαι και θα υπάρχω όπως μπορώ και για το πείσμα σας, γουρούνια, θα αντέχω..."!\nΗ πραγματικότητα είναι, όντως, αυτή που περιγράφεις. Αλλά, πιστεύω ότι μέσα και σε αυτή την πραγματικότητα μπορούμε να βρούμε λύσεις!\nΤάσος Γ. Κάβουρας 17 Ιανουαρίου 2019 - 11:31 μ.μ.\nΈρχομαι να απαντήσω σε ένα τελευταίο σχόλιο γιατί το γράφει ένα νέο παιδί και μάλιστα είναι απόλυτα εύστοχο.. Βλέπω την αγωνία του και την συμμερίζομαι.. Είμαι και εγώ ευαίσθητος στις ανησυχίες όλων των παιδιών για το μέλλον τους και αυτών που έμειναν στο τόπο τους.. και αυτών που έφυγαν μακριά οικονομικοί μετανάστες και σήμερα σχεδιάζουν την επιστροφή τους.. Όμως πρέπει να δούμε και κάποια ιστορικά δεδομένα των παρελθόντων δεκαετιών.. Και εμείς φτωχοί ήμασταν όταν ξεκινούσαμε την παρουσία μας στο εργασιακό τοπίο. Και δύσκολα πορευτήκαμε όλα τα χρόνια. Δεν σου κρύβω ότι ένιωσα ασφάλεια όταν έκλεισα 25 χρόνια δουλειάς και ας είχα το καθημερινό μεροκάματο. Και η γενιά μου ταλαιπωρήθηκε, (και με έλλειμμα δημοκρατίας), και ήταν υποχρεωμένη να φτιάξει πολλά πράγματα. Σπίτια δεν είχαμε (σήμερα αναλογούν 1,8 σπίτια ανά οικογένεια), δρόμους (σε χαλικόδρομους περπατούσαμε), σχολεία, λιμάνια, αεροδρόμια, κέντρα υγείας, υποδομές, και τόσα άλλα.. Ε, και, θα μου πεις πτωχεύσαμε.. Δίκιο έχεις. Και μάλιστα κανένας δεν βρέθηκε ένοχος..! Τώρα τι γίνεται..; Τώρα είναι κατόπιν εορτής θα μου πεις.. Όχι , εδώ έχω μία ένσταση.. Πάντοτε οι μελέτες και οι σχεδιασμοί αποτελούσαν μία βάση στην εξέλιξη ενός τόπου.. Το 1995 περίπου άκουσα στη Σπάρτη να προγραμματίζουν το δρόμο Σπάρτη – Παραδείσια (έτσι ακριβώς!) , σήμερα είναι πραγματικότητα Λεύκτρο - Σπάρτη.. Γι αυτό επιμένω να υπάρξει νέα πρόταση με τη σφραγίδα των νέων.. Και το λέω εντελώς καλοπροαίρετα , και δεν κρίνω τα νέα παιδιά.. Ξέρω ότι έχουν ποιότητα, έχουν ευαισθησία, έχουν μόρφωση (εμείς τώρα προσπαθούμε να διαβάσουμε αυτά που έπρεπε στα 30 μας και δεν είχαμε χρόνο..). Φίλε μου, και επίτρεψε μου να σε αποκαλέσω έτσι, είσαι ο μόνος που θα ήθελα να ζητήσω συγγνώμη αν σου φάνηκε επιθετικός ή εκτός πραγματικότητας ο τίτλος του άρθρου μου. Η πρόθεσή μου είναι σαφής.. Τώρα αν αποτελεί ουτοπία ας αγκαλιάσουμε μια ουτοπία και ας το παλέψουμε.. Και αν δεν προκάνουμε ας έρθουν οι επόμενοι να διορθώσουν και να προχωρήσουν.. Η στασιμότητα μας βουλιάζει.. Ας σχεδιάσουμε και να διεκδικήσουμε επιτέλους κάτι μακρινό και μεγάλο για τον τόπο μας.. Ας δούμε προσεκτικά και τι συμβαίνει δίπλα μας... Το 2016 με τις καταστροφικές πλημμύρες του Ιουνίου ο δήμος μας πήρε κρατική επιχορήγηση για αντιπλημμυρικά έργα 840.000 ευρώ όταν στη Τρίπολη μελέτησαν και χρηματοδοτούνται με 50 εκατομμύρια..\nΑνώνυμος 19 Ιανουαρίου 2019 - 10:15 π.μ.\nΔεν χρειάζεται να μου ζητάτε συγνώμη ή να απολογείστε για τίποτα. Ούτε επιθετικό βρήκα τον τίτλο του άρθρου, ούτε ενοχλήθηκα από αυτόν. Με την ένστασή μου ήθελα να αναδείξω το πόσο καθοριστικής σημασίας είναι ο παράγοντας χρόνος, το σωστό timing όπως συνηθίζεται να λέγεται στην καθομιλουμένη. Και είναι αυτός ο παράγοντας τον οποίο διαχρονικά, το ελληνικό δημόσιο και οι ασκούντες διοίκηση ειδικότερα, τείνουν να αγνοούν - υποτιμούν.\nΟι αναφορές σας για εκείνες τις εποχές είναι εκτός θέματος και ούτε μπορούν να γίνουν συγκρίσεις με το σήμερα, γιατί μιλάμε για εντελώς ανόμοια πράγματα. Από την μία έχουμε εποχές σταδιακής και διαρκούς οικονομικής ανάπτυξης, με δημόσιες επενδύσεις, πλήθος κοινοτικών κονδυλίων και επιδοτήσεων και από την άλλη έχουμε μακροχρόνια ύφεση με σταδιακή οικονομική συρρίκνωση, αυστηρούς δημοσιονομικούς κανόνες με πολιτικές αυστηρής λιτότητας και σχεδόν ανύπαρκτες δημόσιες επενδύσεις.\nΣε όλες τις σοβαρές χώρες οι μελέτες και οι σχεδιασμοί συνοδεύονται από κοστολόγηση, εξασφαλισμένους πόρους και χρονοδιαγράμματα τα οποία τηρούνται κατά γράμμα. Το ίδιο ισχύει και στον ιδιωτικό τομέα παγκοσμίως και όλοι ξέρουν πως το να τηρηθούν τα όρια του χρονοδιαγράμματος είναι στις περισσότερες περιπτώσεις ζωτικής σημασίας. Είναι π.χ δυνατόν στην Γερμανία ένας οδικός άξονας 46 χιλιομέτρων να έκανε να υλοποιηθεί 9 χρόνια; Στην Ελλάδα των Σουφλιάδων όμως τόσο έκανε να υλοποιηθεί το τμήμα Λεύκτρο Σπάρτη κατόπιν μάλιστα σημαντικών "εκπτώσεων" στις προδιαγραφές (αφαιρέθηκε η ΛΕΑ) γιατί οι Σουφλιάδες διαχρονικά συνήθιζαν να ανακοινώνουν και να προκυρήσουν διαγωνισμούς έργων άνευ εξασφαλισμένης χρηματοδότησης. Το σημερινό τμήμα Λεύκτρο - Σπάρτη δεν νομίζω ότι αποτελεί προϊόν του σχεδιαζόμενου τμήματος του 1995 καθώς μελετήθηκε το έτος 2007 ως μέρος ενός γενικότερου σχεδιασμού (αυτοκινητόδρομος ΜΟΡΕΑ και σύνδεσή του με την Ολυμπία οδό στην Τσακώνα)ο οποίος θα μείνει λειψός για πολλά χρόνια (χωρίς το τμήμα Τσακώνα - Καλό Νερό - Πύργος) ίσως και για πάντα.\nΓια την Μεγαλόπολη ο χρόνος είναι μία πολυτέλεια την οποία, δυστυχώς, τώρα πια δεν διαθέτει. Εισήλθε στην μεταλιγνιτική περίοδο στα τέλη της περασμένης δεκαετίας όταν η ίδια η ΔΕΗ έδειξε ότι θεωρεί την υπόθεση λιγνίτης στην περιοχή τελειωμένη υπόθεση επενδύοντας στην μονάδα φυσικού αερίου, ο ρόλος της οποίας ήταν να υποκαταστήσει την χαμένη ισχύ από την σταδιακή απόσυρση των λιγνιτικών μονάδων. Οι αιρετοί που όφειλαν να είναι ένα βήμα μπροστά όχι απλά δεν κατόρθωσαν να δουν τα σημάδια αλλά επιμένουν ακόμη και σήμερα (που οι εξελίξεις είναι ραγδαίες)να στρουθοκαμηλίζουν. Στην Δυτική Μακεδονία από την άλλη όπου εξακολουθούν να υλοποιούνται επενδύσεις στον λιγνίτη, κάνουν εδώ και χρόνια λόγο για την μεταλιγνιτική εποχή κι έχουν δρομολογηθεί δράσεις και σχεδιασμοί.\nΟι πλημμύρες του 2015 ανέδειξαν το πρόβλημα και τις αδυναμίες του παντορροϊκού αποχετευτικού συστήματος της Μεγαλόπολης σε δύο σημεία (από τα οποία κάποτε διέρχονταν ρέματα) τα οποία οι δημοτικές αρχές διαχρονικά κάνουν πως δεν βλέπουν. Άρα τί μελέτες να παρουσιάσουν όταν έχουν επιλέξει να αγνοούν το πρόβλημα; Ακόμη και μελέτες τέτοιας έκτασης να παρουσίαζαν, ύψος χρηματοδότησης αντίστοιχο της Τρίπολης δεν πρόκειται να λάμβαναν καθώς τώρα πια για την διοχέτευση των χρηματοδοτήσεων τίθενται και άλλα κριτήρια (πληθυσμιακά κτλ.). Η Μεγαλόπολη σε λίγο θα εμπίπτει στην κατηγορία κοινότητας (η Δ.Ο.Υ δεν καταργήθηκε για πλάκα ούτε η ιδιωτική cosmote έλαβε την απόφαση να κλείσει το υποκατάστημά της έτσι στην τύχη). Η Τρίπολη διαθέτει 3 κόμβους σύνδεσης με τον αυτοκινητόδρομο (χωρίς να υπολογίσω και τον κόμβο Λεβιδίου που επίσης την εξυπηρετεί) η Μεγαλόπολη έναν. Τί δεν καταλαβαίνουμε; Όσο για το Μεγαλόπολη - Αρχαία Ολυμπία, μόνο ως ουτοπία τίθεται πια από την στιγμή που οι όποιες μελέτες έχουν εδώ και 4 χρόνια διαγραφεί και προωθείται πλέον η υλοποίηση του Αρχαία Ολυμπία - Τρίπολη.\nΑνώνυμος 20 Ιανουαρίου 2019 - 7:42 μ.μ.\nΒΛΕΠΟΥΜΕ ΚΑΘΑΡΑ ΓΙΑΤΙ Η ΜΕΓΑΛΟΠΟΛΗ ΔΕΝ ΕΧΕΙ ΜΕΛΛΟΝ. ΟΙ ΝΕΟΙ ΔΕΝ ΘΕΛΟΥΝ ΜΕ ΤΙΠΟΤΑ ΝΑ ΑΝΑΛΑΒΟΥΝ ΕΥΘΥΝΕΣ ΚΑΙ ΠΡΟΤΙΜΟΥΝ ΝΑ ΚΑΝΟΥΝ ΔΙΑΠΙΣΤΩΣΕΙΣ ΚΑΙ ΝΑ ΜΙΛΑΝΕ ΓΙΑ ΤΟΝ ΧΡΟΝΟ ΠΟΥ ΕΦΥΓΕ ΛΕΣ ΚΑΙ ΔΕΝ ΥΠΑΡΧΕΙ ΜΕΛΛΟΝ ΜΠΡΟΣΤΑ ΤΟΥΣ ΚΑΙ ΟΡΕΞΗ ΝΑ ΚΑΝΟΥΝ ΚΑΙ ΑΥΤΟΙ ΚΑΤΙ ΣΤΗ ΖΩΗ ΤΟΥΣ. ΑΠΟ ΤΗΝ ΑΛΛΗ ΟΙ ΛΕΓΟΜΕΝΟΙ ΠΑΛΙΟΙ ΑΚΟΜΑ ΚΑΙ ΟΙ ΑΞΙΟΙ ΠΟΥ ΤΟΥΣ ΦΟΡΤΩΝΟΥΜΕ ΠΑΡΑΛΕΙΨΕΙΣ ΚΑΙ ΗΜΙΤΕΛΕΙΣ ΠΡΟΣΠΑΘΕΙΕΣ ΛΕΝΕ ΔΕΝ ΒΡΙΣΚΟΥΝ ΜΕ ΠΟΙΟΥΣ ΝΑ ΣΥΝΕΝΝΟΗΘΟΥΝ. ΚΑΘΙΣΤΕ ΟΛΟΙ ΣΠΙΤΙΑ ΣΑΣ ΚΟΝΤΑ ΣΤΟ ΤΖΑΚΙ. ΕΜΕΙΣ ΘΑ ΒΡΟΥΜΕ ΝΑ ΔΙΑΛΕΞΟΥΜΕ ΤΟΥΣ ΛΙΓΟΤΕΡΟ ΚΑΚΟΥΣ ΓΙΑΤΙ ΑΥΤΟ ΜΑΣ ΑΞΙΖΕΙ ΣΑΝ ΠΟΛΗ\nΑνώνυμος 21 Ιανουαρίου 2019 - 7:41 π.μ.\nΗ Μεγαλόπολη δεν έχει μέλλον γιατί κάποιοι εξακολουθούν να ψοφάνε για παραμύθια και γιατί γενικότερα είμαστε πολιτικά και κοινωνικά ανώριμοι. Δεν είναι οξύμωρο να στρέφει τα βέλη του κάποιος εναντίον των νέων και των παλιών (που αμφότεροι είπαν αλήθειες) κατηγορώντας τους για απροθυμία ανάληψης ευθυνών και την ίδια στιγμή να δηλώνει πως ο ίδιος θα περιοριστεί σε αυτό που κάνει πάντα; Να ρίξει δηλαδή απλά το χαρτάκι στην κάλπη επιλέγοντας τον λιγότερο κακό και κατά την διάρκεια της τετραετίας να αναθεματίζει και να ψάχνει για τον επόμενο λιγότερο κακό.\nΗ ειδοποιός διαφορά μεταξύ της νεοελληνικής πραγματικότητας και της υπόλοιπης Ευρώπης. Ο νεοέλληνας ρίχνει την ψήφο και μετά με ύφος Μαρίας Αντουανέτας περιμένει από τους πολιτικούς όλων των επιπέδων να του κάνουν τα πάντα ή συναλλάσσεται μαζί τους υπογείως για να βολέψει την πάρτη του, ενώ στην υπόλοιπη Ευρώπη οι πολίτες είναι ενεργοί, μετέχουν σε συλλογικότητες και δράσεις και συνδιαμορφώνουν τις πολιτικές με γνώμονα το κοινό όφελος.\nΝέους έχει και η σημερινή δημοτική αρχή με πρώτο και καλύτερο τον Δήμαρχο, αλλά ακόμη να γίνει το θαύμα. Ως νέο, μορφωμένο, με πλήθος προτερημάτων, μας τον πλάσαραν. Αλήθεια τους νέους που παίζουν τον ρόλο της γλάστρας στο δημοτικό συμβούλιο και ζήτημα εάν έχουμε ακούσει την φωνή τους 4 χρόνια τώρα (όσες φορές πάτησαν το πόδι τους σε συνεδριάσεις) ή τους νέους που τους δίνουν έτοιμα τα χαρτιά να τα διαβάσουν και κάνουν λάθος και στην ανάγνωση, με ποια κριτήρια τους επέλεξαν οι ψηφοφόροι; Βάση της αξιολόγησης της προσωπικότητας και των ικανοτήτων τους ή βάση της γραμμής που έδωσαν οι παρεούλες των γονέων, των μπαρμπάδων και των κουμπάρων τους; Έγιναν ανεύθυνοι όσοι αποφεύγουν να λάβουν μέρος στην φαρσοκωμωδία και υπεύθυνοι οι παθητικοί θεατές και οι χειραγωγήσιμες μαριονέτες!\nΛες και δεν ξέρουμε τι γίνεται μια ζωή στις εκλογές στην Μεγαλόπολη και τι επιρροές ασκούν σε κάθε προεκλογική περίοδο οι γνωστοί ανακατωσούρες εντός κι εκτός αυτής. Ναι οι ικανοί σας λείπουν λες και θα τους ψηφίζατε. Εδώ όταν έσκασαν τα μνημόνια κι εμφανίστηκαν οι ανεξάρτητοι από τα κόμματα συνδυασμοί, τα πρόβατα της Μεγαλόπολης έκαναν αγώνα για να υπερισχύσει εντός της ίδιας παρατάξεως το κόμμα της αρεσκείας τους (πάλευαν για τις αναλογίες νεοδημοκρατών και πασοκών). Να κάνετε και τον σταυρό σας που δεν σας έχουν πάρει ακόμη στο κυνήγι οι σκεπτόμενοι νέοι, υποκριτές.\nΑνώνυμος 21 Ιανουαρίου 2019 - 3:33 μ.μ.\nΣυγχαρητήρια φίλε μου των 7:41. Μέσα σε λίγες σειρές είπες όλη την αλήθεια, έδειξες την πραγματικότητα, ανέφερες τους υπεύθυνους για τα χάλια μας και ελπίζω όσοι το διαβάσουν να προβληματιστούν, μήπως και δούμε κάτι καλύτερο . Σε ευχαριστούμε γιαυτό.


Πληροφορίες για το αεροδρόμιο Νήσος Κέιμαν Μπρακ από τη Skyscanner\nΠληροφορίες σχετικά με το αεροδρόμιο Νήσος Κέιμαν Μπρακ\nH Skyscanner έχει συγκεντρώσει και σας παρέχει χρήσιμες πληροφορίες σχετικά με το αεροδρόμιο Νήσος Κέιμαν Μπρακ . Διαβάσετε αναλυτικές πληροφορίες σχετικά με το αεροδρόμιο Νήσος Κέιμαν Μπρακ.\nΜπορείτε να βρείτε όλες τις πληροφορίες που πιθανώς χρειάζεστε σχετικά με τη τοποθεσία του αεροδρομίου, τους χάρτες διαδρομών,ποιες εταιρείες πραγματοποιούν πτήσεις προς το συγκεκριμένο αεροδρόμιο, τα στοιχεία επικοινωνίας του αεροδρομίου, καθώς και άλλα αεροδρόμια κοντά στο Νήσος Κέιμαν Μπρακ κλπ. Όλες οι χρήσιμες πληροφορίες σε ένα website!\nΕάν δεν έχετε κλείσει ακόμη τα εισιτήρια σας για Νήσος Κέιμαν Μπρακ, δοκιμάστε τη μηχανη αναζήτησης φθηνών αεροπορικών εισιτηρίων της Skyscanner για να βρέιτε τις προσφορές online, εύκολα, άμεσα και γρήγορα. Η Skyscanner αναζητά, συγκρίνει και βρίσκει δωρεάν για τον χρήστη (χωρίς να κρατά καμία προμήθεια) σε δευτερόλεπτα τις χαμηλές τιμές σε πτήσεις προς τον προορισμό της επιλογής του.\nΓια όσους θέλετε να προγραμματίσετε κάθε λεπτομέρεια γύρω από το ταξίδι σας προς το αεροδρόμιο Νήσος Κέιμαν Μπρακ, η Skyscanner ψάχνει και βρίσκει για εσάς τις πολύ καλές προσφορές και χαμηλές τιμές στις ενοικιάσεις αυτοκινήτων. Ρίξτε μία ματιά στις προσφορές της Skyscanner Ενοικίαση αυτοκινήτου.\nΑεροδρόμια κοντά στην περιοχή Νήσος Κέιμαν Μπρακ:\nΛιτλ Κέιμαν αεροδρόμιο (20km)\nΝήσος Γκραν Κέιμαν αεροδρόμιο (160km)\nΝέγκριλ αεροδρόμιο (224km)\nΜοντέγκο Μπέι αεροδρόμιο (246km)\nΚάγιο Λάργο Ντελ Σουρ αεροδρόμιο (275km)\nΔείτε όλα τα αεροδρόμια σε Νησιά Κέιμαν.\nΠοιες εταιρείες πραγματοποιούν πτήσεις προς Νήσος Κέιμαν Μπρακ\nΝήσος Κέιμαν Μπρακ Αεροδρόμιο\nΞενοδοχεία σε Νήσος Κέιμαν Μπρακ\nΕνοικίαση αυτοκινήτου σε: Νήσος Κέιμαν Μπρακ\nΑεροδρόμιο Λιτλ Κέιμαν\nΑεροδρόμιο Νήσος Γκραν Κέιμαν


Αλληλομηνύσεις και ξυλοδαρμός με αφορμή τη δηλητηρίαση σκυλιών - ILARISSA.GR\nΑρχική Νέα Λάρισα Αλληλομηνύσεις και ξυλοδαρμός με αφορμή τη δηλητηρίαση σκυλιών\nΑλληλομηνύσεις και ξυλοδαρμός με αφορμή τη δηλητηρίαση σκυλιών\nΑπρόσμενες διαστάσεις προσέλαβε η αντιπαράθεση δύο Λαρισαίων όταν ο ένας κατηγόρησε\nτον δεύτερο ως υπεύθυνο για τη δηλητηρίαση των σκύλων του, δύο ζώων συντροφιάς ράτσας «ελληνικό ποιμενικό». Σύμφωνα με πληροφορίες της «Ε», η κατάσταση ξέφυγε του ελέγχου όταν ο ιδιοκτήτης των σκύλων τα βρήκε ψόφια και θεωρώντας ως υπεύθυνο τον γείτονα, μαζί με άλλους τρεις φίλους του – σύμφωνα με το κατηγορητήριο – τον ξυλοκόπησαν προκαλώντας του σωματικές βλάβες.\nΈτσι αλληλομηνύθηκαν με αποτέλεσμα όλοι τους και οι πέντε, να συλληφθούν από αστυνομικούς του ΑΤ Λάρισας και να οδηγηθούν χθες ενώπιον των εισαγγελικών αρχών. Ο φερόμενος ως υπεύθυνος για τη δηλητηρίαση των δύο σκύλων κρατείται προκειμένου να απολογηθεί σήμερα ενώπιον της Ανακρίτριας, ενώ οι υπόλοιποι τέσσερις αφέθηκαν ελεύθεροι χθες το μεσημέρι αφού πρώτα ορίστηκε η δίκη τους.\nΣύμφωνα με πληροφορίες, η αντιπαράθεση των δύο Λαρισαίων, βρισκόταν σε εξέλιξη από καιρό με αφορμή τα δύο ποιμενικά. Ο 61χρονος ιδιοκτήτης τους, βρήκε ψόφια τα δύο σκυλιά προχθές Μεγ. Πέμπτη το μεσημέρι, στο 5ο χλμ. της παλαιάς εθνικής οδού Λάρισας – Βόλου εκεί όπου τα φρόντιζε.\nΟ 61χρονος θεώρησε ως υπεύθυνο για τη δηλητηρίαση τον 47χρονο γείτονα. Έτσι – σύμφωνα πάντα με το κατηγορητήριο – μαζί με άλλους τρεις συγγενείς και φίλους, έναν 32χρονο, έναν 44χρονο και έναν 58χρονο ξυλοκόπησαν τον 47χρονο, ο οποίος αργά το βράδυ απευθύνθηκε στην αστυνομία καταθέτοντας μήνυση σε βάρος των τεσσάρων, με αποτέλεσμα να συλληφθούν κατηγορούμενοι για απλή σωματική βλάβη και εξύβριση.\nΛίγο νωρίτερα ο 61χρονος είχε μηνύσει τον 47χρονο για τη δηλητηρίαση των δύο σκύλων του. Τελικά και οι πέντε συνολικά Λαρισαίοι συνελήφθησαν και χθες το μεσημέρι οδηγήθηκαν στην Εισαγγελέα Υπηρεσίας η οποία, παρέπεμψε στην Ανακρίτρια τον 47χρονο κατηγορούμενο για τη δηλητηρίαση των δύο ζώων. Έτσι ο 47χρονος παραμένει κρατούμενος μέχρι να απολογηθεί σήμερα ενώπιον της Ανακρίτριας, ενώ αντίθετα αφέθηκαν ελεύθεροι, ο 61χρονος και οι άλλοι τρεις συγγενείς και φίλοι του αφού πρώτα ορίστηκε τακτική δικάσιμος.\nΝα σημειωθεί τέλος ότι δύο νεκρά σκυλιά φυλάσσονταν χθες στο Αστυνομικό Μέγαρο Λάρισας προκειμένου να εξεταστούν από κτηνίατρο.\nΠροηγούμενο άρθροΠροφυλακιστέος κρίθηκε ο Μένιος Φουρθιώτης – Θα οδηγηθεί στον Κορυδαλλό\nΕπόμενο άρθρο«Χριστός Ανέστη» στα εξοχικά! Γέμισαν οι εκκλησίες στα παράλια της Λάρισας (ΦΩΤΟ – ΒΙΝΤΕΟ)


Η Eglo Επιλεγει Λυση Portal B2B Απο Τη Synectics - Synectics\nHome // News // Η Eglo Επιλεγει Λυση Portal B2B Απο Τη Synectics\nΗ προσαρμογή στο σύγχρονο ψηφιακό περιβάλλον είναι πλέον αναγκαία προϋπόθεση επιτυχίας. Η EGLO ακολουθώντας πιστά αυτόν τον κανόνα, αποφάσισε να επενδύσει στις νέες τεχνολογίες και ανέθεσε το σχεδιασμό και την υλοποίηση ενός σύγχρονου και διαδραστικού Portal B2B στη SYNECTICS. Στόχος είναι η δημιουργία ενός νέου αμφίδρομου καναλιού επικοινωνίας με τους συνεργάτες της, η προώθηση των προϊόντων της και εν τέλει η δημιουργία αυξημένων επιπέδων ικανοποίησης των πελατών της μέσω προσωποιημένης πληροφόρησης. Η SYNECTICS χρησιμοποιώντας τεχνολογία αιχμής, παρέχει την πολύτιμη πληροφόρηση που απαιτείται για την αντιμετώπιση των μεταβολών και των προκλήσεων στο επιχειρηματικό περιβάλλον.\nΔημιουργεί μια πλατφόρμα B2B με πλούσια λειτουργικά χαρακτηριστικά που προσφέρει άμεση πληροφόρηση για τη διαθεσιμότητα κάθε κωδικού, παρακολούθηση της εξέλιξης της παραγγελίας και Online διαχείριση όλων των υπηρεσιών.\nΗ δημιουργία ενός σύγχρονου και αναβαθμισμένου ψηφιακού περιβάλλοντος θέτει νέα πρότυπα εξυπηρέτησης οδηγώντας στην επέκταση της χρήσης του προϊόντος και στην αύξηση της συχνότητας διείσδυσης (Product & Frequency Penetration). Το εύρος και το βάθος λειτουργικότητας που προσφέρει η νέα πλατφόρμα B2B καλύπτει πλήρως τις ανάγκες των πελατών της EGLO και οδηγεί σε αισθητή μείωση του διαχειριστικού χρόνου, διαθέτοντας επίσης δυνατότητες μελλοντικής επέκτασης.\nΗ νέα πλατφόρμα σχεδιάστηκε με γνώμονα την καλύτερη εξυπηρέτηση των πελατών της και την άμεση πληροφόρηση όλων των επισκεπτών για τα προϊόντα που διατίθενται. Στόχος είναι η ελαχιστοποίηση του χρόνου εκτέλεσης των εργασιών, οι αποτελεσματικότερες προβλέψεις ζήτησης, η μείωση των λειτουργικών δαπανών με τη βέλτιστη διαχείριση των αποθεμάτων, η ποιοτικότερη εξατομικευμένη εξυπηρέτηση των συνεργατών και η βελτίωση του χρόνου παράδοσης των παραγγελιών.\nΗ EGLO με την υλοποίηση του νέου έργου από τη SYNECTICS φιλοδοξεί να δημιουργήσει υπεραξία στο προϊόν, μέσω της βελτίωσης της αντίληψης του καταναλωτή για τη συνολική δυνατότητα ικανοποίησης των αναγκών του.\nΛίγα Λόγια Για Την EGLO\nΤα τελευταία χρόνια ο όμιλος EGLO εξελίχθηκε σε έναν από τους κορυφαίους κατασκευαστές διακοσμητικών εσωτερικών χώρων φωτισμού. Η εταιρεία έχει καταστεί σημαντικός παράγοντας στην παγκόσμια αγορά με περισσότερα από 18 εκατομμύρια φωτιστικά να διατίθενται στην αγορά σε περισσότερες από 132 χώρες σε όλες τις ηπείρους.\nΜε το 90% περίπου της γκάμας προϊόντων που έχει αναπτύξει, η EGLO είναι εξαιρετικά ανταγωνιστική λόγω των υψηλών επιπέδων ποιότητας των εργοστασίων παραγωγής στην Ουγγαρία, την Κίνα και την Ινδία.\nΕκτός από την επωνυμία EGLO – την εταιρική ναυαρχίδα – οι ακόλουθες μάρκες ανήκουν επίσης στην επιχείρησή:\nDECO Licht Projekt – Ιδρύθηκε το 1991\nEDI Light – Ιδρύθηκε το 2004.


Εύκαμπτη Προέκταση Βρύσης 360° - Viral Best\nΚερδίζετε 43% (€20,00)\nΠροσθέστε πενήντα (50) εκατοστά στο μήκος της βρύσης σας, εύκολα και οικονομικά!\nΗ εύκαμπτη προέκταση τριακοσίων εξήντα (360) μοιρών επεκτείνει το μήκος της βρύσης, διευκολύνοντας την καθημερινότητά σας! Σταθεροποιείταισε οποιοδήποτε σχήμακαι οποιαδήποτε κατεύθυνσηεπιθυμείτε, για να επιλέγετε κάθε φορά τη μορφή που εξυπηρετεί τις ανάγκες σας!\nΘα σας λύσει τα χέρια! Κουμπώνει στους περισσότερους τύπους βρύσης και μπορεί να χρησιμοποιηθεί για το πλύσιμομαγειρικών σκευών (τηγάνια, κατσαρόλες, ταψιά, κλπ.) και άλλων αντικειμένων, για το μπάνιοκαι το λούσιμό σας και για το μπάνιο του λατρεμένου σας κατοικίδιου ζώου.\nΑποτελεσματική:Η συγκεκριμένη προέκταση σας βοηθάει να προσθέσετε πενήντα (50) ολόκληρα εκατοστά στο μήκος της βρύσης σας. Παράλληλα, βελτιώνει την πίεση του νερού, για να μην αντιμετωπίσετε ποτέ πρόβλημα! Ωστόσο, αποτρέπει το πιτσίλισμα, διατηρώντας τον χώρο σας καθαρό και τακτοποιημένο.\nΠρακτική:Χάρη στον έξυπνο σχεδιασμό της, περιστρέφεται τριακόσιες εξήντα (360) μοίρες, προκειμένου να διευκολύνει την καθημερινότητά σας! Είναι εύκαμπτηκαι πρακτική. Σταθεροποιείταισε οποιοδήποτε σχήμα και οποιαδήποτε κατεύθυνση επιθυμείτε, για να επιλέγετε κάθε φορά τη μορφή που εξυπηρετεί τις ανάγκες σας!\nΠολυλειτουργική:Η συγκεκριμένη προέκταση θα σας λύσει τα χέρια! Κουμπώνει στους περισσότερους τύπους βρύσης και μπορεί να χρησιμοποιηθεί για το πλύσιμομαγειρικών σκευών (τηγάνια, κατσαρόλες, ταψιά, κλπ.) και άλλων αντικειμένων, για το μπάνιο και το λούσιμό σας και για το μπάνιο του λατρεμένου σας κατοικίδιου ζώου.\nΆριστη ποιότητα:Η προέκταση είναι κατασκευασμένη από άοσμη σιλικόνη αρίστης ποιότητας, φιλική προς τον άνθρωπο και το περιβάλλον και μη τοξική. Επίσης, το σημείο σύνδεσης είναι κατασκευασμένο από χαλκό, για να μη σκουριάσει ποτέ! Δεν παραμορφώνεται και δεν καταστρέφεται, ακόμα και ύστερα από πολλαπλές χρήσεις! Είναι γερή και ανθεκτικήστην πάροδο του χρόνου.\nΔιαστάσεις Σύνδεσης: 2cm\n1 x Εύκαμπτη Προέκταση Βρύσης 360°


ΤΟ ΟΝΟΜΑ ΜΟΥ ΕΙΝΑΙ ΣΑΜ - I AM SAM ~ Το μεγαλείο των Τεχνών...\nΓια να πάρω όμως τα πράγματα απ’ την αρχή, δεν θεωρώ πως πρόκειται για μια κακή, αλλά μάλλον για μια κοινότυπη ταινία που βασίζεται πάνω σε μια εξίσου κοινότυπη ιδέα. Όταν μάλιστα η όλη ιδέα έχει σκοπό να εκβιάσει το συναισθηματικό μας πεδίο έτσι ώστε να προκαλέσει φόρτιση και καταναγκαστική συγκίνηση, τα πράγματα κάπου χωλένουν.\nΚαι δεν είναι τελικά μόνο το σενάριο που με την απουσία πρωτοτυπίας σε προβληματίζει. Η σκηνοθεσία έχει από μόνη της μια αφέλεια την οποία προσπαθεί να κρύψει πίσω από το ορισμένες φορές αφελές προφίλ του πρωταγωνιστή της. Αυτό δεν είναι απαραίτητα κακό, αρκεί να μπορείς να το καλύψεις χωρίς να βγάζει μάτι η διάθεσή σου αυτή. Και άντε, επειδή είμαι καλός άνθρωπος, θα υποστηρίξω πως το παραπάνω οφείλεται προφανώς στην απειρία της άγνωστης σκηνοθέτιδας και στο αδύναμο σενάριο που ώρες-ώρες μοιάζει να μπάζει. Δεν είναι εύκολο να κλείσεις τρύπες, πόσο μάλλον αν δεν έχεις εμπειρία. Απ’ την άλλη είναι και θέμα ταλέντου.\nΌσο για την μικρούλα Dakota Fanning, στον πρώτο της κινηματογραφικό ρόλο, μπορώ χωρίς φόβο να δηλώσω πως την θεωρώ ένα απ’ τα πιο ταλαντούχα κι εκφραστικά παιδιά που έχω δει ποτέ στη μεγάλη οθόνη. Με μια παιδική αθωότητα συνδυασμένη με μια περίεργη ενήλικη ωριμότητα μαγνητίζει τα βλέμματα και δεν μπορώ παρά να κερδίσει το χαμόγελό μας.\nΣε γενικά πλαίσια, πρόκειται για ένα συγκινητικό ανθρώπινο δράμα που δεν καταφέρνει όμως να ξεχωρίσει ανάμεσα σε άλλα του είδους. Εξαιρετικές ερμηνείες, ανθρώπινη προσέγγιση και ένα ηθικοπλαστικό δίλημμα σχετικά με το τι είναι αυτό που τελικά σε κάνει καλό γονιό. Το δίκαιο και το άδικο χωρίζονται από μια πολύ λεπτή γραμμή και εμείς ως θεατές καλούμαστε ν’ αποφασίσουμε σε ποια μεριά θα γύρουμε. Η απόφαση δική σας!\nΕλλ. τίτλος: Το Όνομά Μου Είναι Σαμ\nΠρωταγωνιστές: Sean Penn, Michelle Pfeiffer, Dakota Fanning, Laura Dern, Dianne Wiest, Joseph Rosenberg, Brad Allan Silverman, Richard Schiff, Doug Hutchison\nPosted on Τρίτη, Αυγούστου 12, 2008 by Γιώτα Παπαδημακοπούλου\n13 Αυγούστου 2008 - 8:13 π.μ.\nΠολυ τρυφερη ταινια!Σε κανει να νιωθεις χαλια καθως μπαινεις στη διαδικασια να σκεφτεις ποσο σκληρη ειμαστε ως κοινωνια,πως καταδικαζουμε ανθρωπους,πως δεν εκτιμαμε σωστα μερικες φορες τα πραγματα.\n14 Αυγούστου 2008 - 11:33 π.μ.\n@ Zenia Μου νομίζω ότι το δραματοποιείς λίγο παραπάνω απ' όσο πρέπει. Όχι γιατί στην πραγματική ζωή δεν είναι έτσι, αλλά γιατί σκηνοθετικά και σεναριακά το θέμα δεν χειρίζεται έτσι!\n14 Αυγούστου 2008 - 11:43 π.μ.\nΓεια σου Γιώτα μου! Να φανταστείς όταν πρωτοείχα δει την ταινία με είχε συγκινήσει αφάνταστα! ήμουν αμούστακο παιδί σχεδόν τότε! Τώρα όμως δεν μπορώ παρά να την θεωρώ μια επιτηδευμένη δραματουργική φανφάρα. Εκβιαστική ως προς το συναίσθημα και εν τέλη ταπεινωτική για ένα φλέγον θέμα...\nΓενικά έχω την αίσθηση πως ταινίες του είδους, εκείνης της νεοκινηματογραφικής εποχής, επιχειρούν να εκμεταλλευτούν το κοινό βάζοντας το σε δήθεν ανθρώπινους προβληματισμούς, ενώ στην ουσία του αποκρύπτει βαθύτερες οδούς σκέψης. Αν και δεν θυμάμαι καλά την ταινία, το μόνο ουσιαστικό που βρήκα είναι αυτό που αναφέρεις και εσύ. Την εναλλαγή δηλαδή των θέσεων γονιού-κηδεμόνα μεταξύ Penn-Dakota. Γενικότερα θα προσδωκούσα μια τιμιότερη ανταπόκριση σε ένα τόσο ευαίσθητο θέμα.\n15 Αυγούστου 2008 - 2:31 π.μ.\n@ Καλημέρα Kioy μου! :)\nΔεν ξέρω αν είμαι συναισθηματικά κενή (που δε νομίζω) αλλά προσωπικά δεν πολυσυγκινήθηκα κι όταν την πρωτοείδα. Όχι για κανέναν άλλο λόγο αλλά γιατί πήγαν να βγάλουν την συγκίνησή μου εκβιαστικά και η διάθεσή μου ανεβοκατέβαινε σαν σε τραμπολίνο.\nΘα συμφωνήσω μαζί σου... ;)\n15 Αυγούστου 2008 - 12:09 μ.μ.


Η Sony Ericsson ανακοινώνει το τηλέφωνο Z600 - Κινητό - 2019\nΤο Z600 είναι το πρώτο κινητό τηλέφωνο GSM / GPRS με αντάλλαγμα εμπρός και πίσω καλύμματα και διαθέτει ενσωματωμένη κάμερα και έγχρωμη οθόνη.\nΗ Sony Ericsson παρουσίασε μια νέα λειτουργία που ονομάζεται QuickShare με το τηλέφωνο T610, το οποίο έχει σχεδιαστεί για να μοιράζεται γρήγορα φωτογραφίες με άλλους χρήστες. Δύο πλήκτρα πιέζοντας και μια φωτογραφία τραβήχτηκε, έξι πιέσεις και η εικόνα αποστέλλεται στον παραλήπτη. Το Z600 διαθέτει ενσωματωμένη κάμερα, έγχρωμη οθόνη TFD 16 bit και μια σειρά εφαρμογών απεικόνισης. Εκτός από το QuickShare, είναι επίσης δυνατή η ανταλλαγή φωτογραφιών από το Z600 απευθείας μέσω σύνδεσης Bluetooth ή ακόμα και μεταφορά και απόθεση εικόνων σε υπολογιστή.\nΤα καλύμματα εμπρός και πίσω είναι διαθέσιμα ως αξεσουάρ και έρχονται σε μια σειρά από χρώματα και μοτίβα που επιτρέπουν στους ιδιοκτήτες να ελέγχουν το εξωτερικό της συσκευής. Το θέμα της εξατομίκευσης συνεχίζεται στο εσωτερικό του τηλεφώνου με τη μεγάλη έγχρωμη οθόνη για θέματα, εικόνες ή ταπετσαρίες. Το τηλέφωνο διαθέτει προεγκατεστημένα θέματα που ταιριάζουν σε όλα τα τυποποιημένα καλύμματα και πρόσθετα θέματα θα είναι διαθέσιμα για λήψη από την ενότητα Fun & Downloads του ιστότοπου της Sony Ericsson.\nΜια δεύτερη οθόνη στο εξωτερικό του τηλεφώνου εμφανίζει πληροφορίες, όπως αναγνωριστικό καλούντος, ώρα, κατάσταση δικτύου και μπαταρία. Το Z600 διαθέτει επίσης ένα ειδικό ηχείο για τον πολυφωνικό ήχο 32 φωνών, ο οποίος αναπαράγει μουσικούς ήχους κλήσης και ενισχύει τα ηχητικά εφέ των παιχνιδιών για κινητά. Για τον επίδοχο παραγωγό μουσικής υπάρχει η λειτουργία Music DJ, ένα εργαλείο δημιουργίας μουσικής με 4 κομμάτια, με το οποίο οι καταναλωτές μπορούν να δημιουργήσουν τα δικά τους σήματα δακτυλίων και επίσης να τα στείλουν στους φίλους τους.\nΤο Z600 έρχεται με αρκετά ενσωματωμένα παιχνίδια, το πιο αξιοσημείωτο V-Rally2, αναγνωρίσιμο από κονσόλες παιχνιδιών. Επιτρέπει τόσο τη λειτουργία ενός παίκτη όσο και τη λειτουργία πολλαπλών παικτών μέσω Bluetooth. Το τηλέφωνο υποστηρίζει κινητήρες παιχνιδιών Java και Mophun, ο τελευταίος των οποίων βρίσκεται σε πολλές άλλες συσκευές Sony Ericsson. Το πληκτρολόγιο Multi-Action επιτρέπει την ταυτόχρονη πίεση των πλήκτρων, για παράδειγμα για κίνηση και λήψη ταυτόχρονα. Για τον αφοσιωμένο gamer του κινητού υπάρχει επίσης ένα νέο εξάρτημα κονσόλας παιχνιδιών, το Gameboard EGB-10, το οποίο συνδέεται με το τηλέφωνο.\nΤο Z600 απαιτεί έως και 200 ώρες αναμονής ή 6 ώρες χρόνο ομιλίας, και ζυγίζει σε ένα ογκώδες 110g.\nΤο νέο μικροσκόπιο της «Life on iPad» της Apple δείχνει τις πιο ασυνήθιστες χρήσεις του tablet\nΚάτι για να προσβλέπουμε: Η LG έχει μια συνέχεια του V10 σύντομα\nΚρυμμένο στα βάθη της τελευταίας έκθεσης κερδών, η LG αφήνει κάτι να γλιστρήσει σε ένα νέο smartphone και είναι συναρπαστικά νέα. Η LG, ενώ συζητά τις επιδόσεις του τμήματος κινητής τηλεφωνίας, δηλώνει ότι «Η εκκίνηση της νέας σειράς V και η επέκταση των πωλήσεων μοντέλων μαζικής σειράς K και X αναμένεται να βελτιώσουν την απόδοση της επιχειρηματικής μονάδας το επόμενο τρίμηνο». πολύ σαφέστερο. Θα πρέπει να περιμένουμε μια συνέχεια στο V10 στο εγγύς μέλλον.Το LG V10 είναι ίσως το καλύτερο τηλέφωνο της εταιρείας των τελευταίων χρόνων. Ένα ισχυρό σώμα, πανέμορφη οθόνη, εκπληκτική κάμερα και ασυνή\ngre.my-mobile-apps.com | Απρίλιος 2019 © my-mobile-apps.com.


Η Ευκαιρία είναι πλοίο που περνά | politischios.gr\nΗ Ευκαιρία είναι πλοίο που περνά\nΠληροφορούμαι ότι ολιγομελές κλιμάκιο της δημοτικής αρχής, με επικεφαλής το δήμαρχο Χίου, θα επισκεφθεί την προσεχή Παρασκευή το Επιμελητήριο Σμύρνης και συγκεκριμένα τον πρόεδρο του κ. Ντεμίρ Τας.\nΒασικός σκοπός της επίσκεψης η εξομάλυνση των εκατέρωθεν σχέσεων, καθόσον υπάρχει «πικρία» εκ μέρους της Τουρκίας που τους προκάλεσε η χώρα μας εξαιτίας της μη υποστηρίξεις της υποψηφιότητας της Σμύρνης για την παγκόσμια έκθεση Expo 2020 (υποστηρίξαμε το εμιράτο του Dubai).\nΔεν θα σχολιάσω την απόφαση της Ελληνικής κυβέρνησης εάν είναι σωστή ή άδικη για την Τουρκία, εκείνο όμως που μπορώ είναι τούτο.\nΗ Τουρκία, καλώς η κακώς, είναι κατά βάση ο μεγαλύτερος «αιμοδότης» τουριστών στη Χίο.\nΟι μέχρι τώρα επαφές μας με τα Μικρασιατικά παράλια ανεξαρτήτως διακρατικών σχέσεων σε τοπικό επίπεδο παραμένουν άριστες.\nΠροσφάτως η οικονομία της Τουρκίας έχει μπει σε ένα κύκλο ύφεσης με απρόβλεπτες συνέπειες για τη χώρα μας, καθόσον αυτή μπορεί να οδηγήσει σε αναταράξεις των μεταξύ μας σχέσεων.\nΤο τουριστικό ρεύμα προς τη χώρα μας κινδυνεύει να κλονιστεί, καθόσον η Τουρκική λίρα έχει υποτιμηθεί κατά 50% με αποτέλεσμα ο Τούρκος επισκέπτης να χρειάζεται τρεις (3) λίρες για ένα ευρώ, αντί για δύο (2) που ήταν πριν λίγων μηνών.\nΗ πρόσθετη αυτή επιβάρυνση κατά 50% για μια επίσκεψη στη Χίο, σε συνδυασμό με την υφιστάμενη πικρία των Τούρκων, εκτιμώ ότι θα αποδειχθεί καταστροφική όχι σε βάθος χρόνου, αλλά σύντομα.\nΜε γνώμονα ότι τα προβλήματα δεν λύνονται αλλά προλαμβάνονται και επειδή οι ευκαιρίες είναι σαν το πλοίο, περνά για λίγο και όποιος ανέβει, θα πρέπει ως εχέφρονες να προλάβουμε το πρόβλημα, να εκμεταλλευθούμε την ευκαιρία, προς τούτο καταθέτω τη σκέψη:\nΗ τουρκική κοινή γνώμη περιμένει από εμάς ένα βήμα καλής θέλησης, ένα βήμα για βοήθεια του γείτονα προς γείτονα, αυτή τη στιγμή τη χρειάζεται.\nΠρέπει να αξιοποιήσουμε τη μέχρι τώρα δυναμική του τουριστικού ρεύματος από και προς την Τουρκία στο νησί μας.\nΠρέπει να φανταζόμαστε την Τουρκία σαν ένα ενδιάμεσο σταθμό όπου υποδέχεται και προωθεί τουρίστες από την Ευρώπη και όχι μόνο προς τα νησιά μας.\nΓια να αξιοποιήσουμε την παρούσα κατάσταση, πρέπει να συνδράμουμε όλοι ούτως ώστε η αντιπροσωπεία του Δήμου αφενός να είναι αντιπροσωπευτική, πολυμελής και αφετέρου να μεταφέρει στην Τουρκία, πέραν των καλών προθέσεων και «δώρα», δώρα από το λαό της Χίου που να οικοδομούν μέτρα κοινής εμπιστοσύνης έστω και σε τοπικό επίπεδο.\nΤα δώρα αυτά πρέπει να είναι προς όφελος αμφοτέρων. Κατόπιν τούτου το Εμπορικό Επιμελητήριο Χίου, ο Εμπορικός Σύλλογος, ο Σύλλογος Ξενοδόχων και η Ένωση Μαστιχοπαραγωγών πρέπει να αποφασίσουν (από κοινού) για μία το δυνατόν έκπτωση, ενδεικτικά της τάξης του 15 ή 20% σε όσους επισκέπτονται το νησί (Τούρκοι ή άλλων χωρών) μέσω Τουρκίας, προκειμένου έτσι να μειωθεί το κόστος επίσκεψης στη Χίο πριν αυτό γίνει απαγορευτικό.\nΗ προσφορά έκπτωσης ισοδυναμεί με βοήθεια στα χαμηλά εισοδήματα των Τούρκων επισκεπτών μας και μπορεί να παρουσιαστεί σαν κίνηση καλής θέλησης από το δήμαρχο Χίου, προς τον πρόεδρο του Εμπορικού Επιμελητηρίου της Σμύρνης.\nΣε συνέχεια των παραπάνω, η προσφορά της Χίου μπορεί να διαφημιστεί από τα Τουρκικά και Ευρωπαϊκά ΜΜΕ καθώς και με διανομή ενημερωτικών φυλλαδίων στο Τελωνείο μας.\nΠροσοχή, εδώ πρέπει η αγορά της Χίου να δείξει τη μέγιστη συνέπεια των υποχρεώσεων της, καθόσον κάθε καταστρατήγηση της προσφοράς μπορεί να προκαλέσει ανεπανόρθωτη ζημιά στον τουρισμό μας.\nΤα πλεονεκτήματα πολλά, εκτιμώ ότι εύκολα ο καθείς τα αντιλαμβάνεται. Εκείνο που χρειάζεται είναι τόλμη και δυναμικές αποφάσεις.


Εκπαίδευση στις νέες απαιτήσεις για τον έλεγχο και την πιστοποίηση βιολογικών\nΑπό 1.1.2022 τέθηκε σε υποχρεωτική ισχύ ο νέος Κανονισμός (ΕΕ) 2018/848 «για την βιολογική παραγωγή και την επισήμανση των βιολογικών προϊόντων και την κατάργηση του Κανονισμού (Ε.Κ.) 834/2007».\n06/04/2022, 17:33 μμ\nΤο BIOHELLAS ο μεγαλύτερος φορέας πιστοποίησης προϊόντων βιολογικής γεωργίας στην Ελλάδα σε συνεργασία με το IQS διοργανώνουν δύο προγράμματα εξ’ αποστάσεως ενημερωτικών σεμιναρίων με τη χρήση αναγνωρισμένης ηλεκτρονικής πλατφόρμας με σκοπό την ενημέρωση των ενδιαφερόμενων μερών στις νέες απαιτήσεις.\n1ο πρόγραμμα: Εκπαίδευση στις απαιτήσεις για τον έλεγχο και την πιστοποίηση βιολογικών προϊόντων σύμφωνα με τον Καν. (ΕΕ) 2018/848\n(10 ώρες) Κωδικός: BIO-01-2022\nΑντικείμενο - Πεδία συζήτησης:\nΒασικά στοιχεία για την ιστορία και τις τάσεις στην αγορά προϊόντων βιολογικής γεωργίας παγκοσμίως.\nΣτατιστικά στοιχεία για την εξέλιξη της βιολογικής γεωργίας στην Ελλάδα και στον κόσμο.\nΚατανόηση, επεξήγηση, αποσαφήνιση εννοιών σχετικά με τη βιολογική γεωργία.\nΝομοθετικό πλαίσιο βιολογικής γεωργίας: Απαιτήσεις σε φυτική παραγωγή, ζωική παραγωγή, μελισσοκομία, μεταποίηση και εμπορία βιολογικών προϊόντων – Ομαδική πιστοποίηση.\nΔιαδικασίες για την επιθεώρηση και πιστοποίηση.\nΠαράθεση καλών πρακτικών – παραδείγματα εφαρμογής.\nΕφαρμογή της βιολογικής γεωργίας στην Ελλάδα.\nΤο σεμινάριο θα πραγματοποιηθεί εξ’ αποστάσεως με τη χρήση αναγνωρισμένης ηλεκτρονικής πλατφόρμας 3-4 Μαΐου 2022 (10:00-15:00) και θα έχει συνολική διάρκεια 10 ωρών. Το κόστος συμμετοχής είναι 120 € + ΦΠΑ (80 € + ΦΠΑ για άνεργους και φοιτητές).\nΑπευθύνεται σε γεωπόνους, τεχνολόγους φυτικής και ζωικής παραγωγής, φοιτητές, σπουδαστές, στελέχη και εργαζόμενους στον πρωτογενή τομέα ή την μεταποίηση τροφίμων και γενικά σε όσους ενδιαφέρονται να εκπαιδευτούν στις απαιτήσεις για την πιστοποίηση των βιολογικών προϊόντων.\n2ο πρόγραμμα: Μετάβαση στις νέες απαιτήσεις για τον έλεγχο και την πιστοποίηση βιολογικών προϊόντων σύμφωνα με τον Καν. (ΕΕ) 2018/848\n(5 ώρες) Κωδικός: BIO-02-2022\nΝέο νομοθετικό πλαίσιο βιολογικής γεωργίας - Απαιτήσεις σε φυτική παραγωγή, ζωική παραγωγή, μελισσοκομία, μεταποίηση και εμπορία βιολογικών προϊόντων – Ομαδική πιστοποίηση.\nΤο σεμινάριο θα πραγματοποιηθεί εξ’ αποστάσεως με τη χρήση αναγνωρισμένης ηλεκτρονικής πλατφόρμας το Σάββατο 7 Μαΐου 2022 (10:00-15:00) και θα έχει συνολική διάρκεια 6 ωρών. Το κόστος συμμετοχής είναι 70 € + ΦΠΑ (50 € + ΦΠΑ για άνεργους).\nΑπευθύνεται σε γεωπόνους, τεχνολόγους φυτικής και ζωικής παραγωγής, στελέχη και εργαζόμενους στον πρωτογενή τομέα ή την μεταποίηση τροφίμων που έχουν εμπειρία από την εφαρμογή του προηγούμενου Κανονισμού 834/2007 και ενδιαφέρονται να ενημερωθούν για τις μεταβατικές διατάξεις.\nΟι εισηγητές των σεμιναρίων είναι άτομα με τεκμηριωμένη πολυετή εμπειρία και τεχνογνωσία στην επιθεώρηση και πιστοποίηση προϊόντων βιολογικής γεωργίας.\nΜετά την παρακολούθηση και των δύο προγραμμάτων εκδίδεται βεβαίωση στα ελληνικά και στα αγγλικά.\nΣε όλα τα προγράμματα παρέχεται υλικό εκπαίδευσης σε ηλεκτρονική μορφή.\nΕφόσον πρόκειται για εταιρικούς πελάτες το κόστος των προγραμμάτων εκπαίδευσης και κατάρτισης μπορεί να επιδοτηθεί από το πρόγραμμα ΛΑΕΚ 0,24% του ΟΑΕΔ.\nΥπάρχει πολιτική εκπτώσεων για ομαδικές αιτήσεις, συνεργάτες, φοιτητές και άνεργους.\nΓια τη συμμετοχή μπορείτε να συμπληρώσετε το έντυπο αίτησης\nΓια περισσότερες πληροφορίες μπορείτε να επικοινωνήσετε με τα γραφεία της BIOHELLAS:\nΤ: 2310 029123


Το ρομπότ «Opportunity» και πάλι στον Αρη\nΤο ρομπότ «Opportunity» που εξερευνά τον πλανήτη ?ρη από το 2004, θα ξεκινήσει μια νέα αποστολή, διάρκειας δύο ετών, που ενδέχεται να μην προλάβει να την ολοκληρώσει ποτέ: να καλύψει μια απόσταση 12 χιλιομέτρων και να πάει σε έναν κρατήρα κατά πολύ μεγαλύτερο από αυτόν όπου βρισκόταν τα δύο τελευταία χρόνια.\nΤο «ατρόμητο» ρομπότ μπορεί να ταξιδεύει μόλις 100 μέτρα την ημέρα, κάτι που σημαίνει ότι μπορεί να χρειαστεί δύο χρόνια για να φτάσει στον προορισμό του. Δεν υπάρχει καμία εγ\nΤο «ατρόμητο» ρομπότ μπορεί να ταξιδεύει μόλις 100 μέτρα την ημέρα, κάτι που σημαίνει ότι μπορεί να χρειαστεί δύο χρόνια για να φτάσει στον προορισμό του. Δεν υπάρχει καμία εγγύηση πως θα συνεχίσει να λειτουργεί μέχρι τότε.\n«Μπορεί να μην φτάσουμε εκεί αλλά, από επιστημονικής άποψης, είναι η σωστή κατεύθυνση», δήλωσε ο Στιβ Σκουάιρς του Πανεπιστημίου Κορνέλ. «Ο κρατήρας (Εντίβορ) είναι εντυπωσιακά μεγάλος σε σύγκριση με οτιδήποτε έχουμε δει μέχρι τώρα», πρόσθεσε.


admin 10 Ιανουαρίου, 2020, 9:52 πμ 257 Views\nΑν είστε στα πρόθυρα να κάνετε μια αλλαγή στα έπιπλα ή τη διακόσμηση του σπιτιού σας, τότε το σκανδιναβικό στυλ είναι το ιδανικό για αυτή την περίοδο. Οι μήνες που διανύουμε είναι σίγουρα οι πιο παγωμένοι, και ποιοι θα ήταν πιο ιδανικοί να σχεδιάσουν έπιπλα για τους χειμωνιάτικους μήνες από τους σκανδιναβούς;\nΓια ένα μοντέρνο, μίναμαλ αλλά και “ζεστό” χώρο τα παρακάτω έπιπλα και διακοσμητικά σκανδιναβικού στυλ είναι ιδανικά για κάθε χώρο. Κυριαρχούν οι ουδέτερες αποχρώσεις στα χρώματα – μπεζ, καφέ και λευκό- και οι αυστηρές γραμμές.\nΔιακόσμηση σκανδιναβικού στυλ\nΜια χειροποίητη μάλλινη κουβέρτα στις αποχρώσεις του μπεζ και του μαύρου είναι ιδανική και σαν ριχτάρι στον καναπέ σας.\nΧειροποίητη μάλλινη κουβέρτα\nΑπλή καρέκλα κλασικού σκανδιναβικού στυλ σε λευκό χρώμα.\nΜοναδική καρέκλα-πολυθρόνα σε ουδέτερο μπεζ χρώμα, ιδανική και για σαλόνι και για κρεβατοκάμαρα.\nΧαμηλή καρέκλα-πολυθρόνα σε μπεζ χρώμα\nΈπιπλο τηλεόρασης, σε λευκό και καφέ με απλές γραμμές και μίνιμαλ.\nΈνα από τα πιο κλασικά χαλιά σκανδιναβικής αισθητικής, με ουδέτερα χρώματα και γεωμετρικά σχήματα.\nΧαλί με γεωμετρικά σχήματα\nΦωτιστικό οροφής σε λευκό χρώμα, πολύ χαρακτηριστικό διακοσμητικό που μπορείς να βρεις και σε ένα κατάστημα ΙΚΕΑ. Διακοσμεί πολλές σουηδικές κατοικίες.\nΛευκό φωτιστικό οροφής\nΤραπεζάκι του καφέ σε αυστηρές γραμμές με γυαλί και ξύλο. Ιδανικό για μοντέρνους και μίνιμαλ χώρους.\nΓια αυτούς που αγαπάνε τις απλές γραμμές, αυτό είναι το ιδανικό κρεβάτι για το δωμάτιό σας. Χωρίς να έχει πολλά διακοσμητικά, αποτελεί το κεντρικό κομμάτι της κρεβατοκάμαρας σας.\nΔιπλό κρεβάτι για μίνιμαλ διακόσμηση\nΆλλο ένα χαλί χαρακτηριστικό της διακοσμητικής κουλτούρας, με σπείρες και γεωμετρικά σχήματα σε αποχρώσεις του μπεζ και του καφέ.\nΧαλί με σπείρες\nΙδανική καρέκλα για το σαλόνι σας αυτήν την περίοδο. Είτε την αγοράζετε ως έχει, με επένδυση από ψεύτικη γούνα, ή αγοράζετε μόνο την ψεύτικη γούνα και την προσθέτετε σε μια καρέκλα ή πολυθρόνα που ήδη έχετε.\nΚαρέκλα με επένδυση γούνας\nΑν αυτό είναι το στυλ, τότε αναζητήστε παρόμοια κομμάτια και εμπνευστείτε από τη σκανδιναβική διακόσμηση!\nPrevious article Δείτε το ΑΠΟΛΥΤΗΡΙΟ ΤΟΥ ΦΑΤΣΕΑ από το “Καφέ της Χαράς”\nNext article 7 λόγοι που δε γνωρίζατε για να προτιμάτε τις σκάλες από το ασανσέρ\nΔείτε το ΑΠΟΛΥΤΗΡΙΟ ΤΟΥ ΦΑΤΣΕΑ από το “Καφέ της Χαράς”


Προαπαιτούμενα: Ψηφίστηκε επί της αρχής το νομοσχέδιο\nΑρχική σελίδαΠΟΛΙΤΙΚΗΠροαπαιτούμενα: Ψηφίστηκε επί της αρχής το νομοσχέδιο\nΨηφίστηκε χθες από τις επιτροπές της Βουλής επί της αρχής το πολυνομοσχέδιο με τα προαπαιτούμενα, , για το κλείσιμο της τέταρτης αξιολόγησης...\nΨηφίστηκε επί της αρχής από την κυβερνητική πλειοψηφία στις αρμόδιες κοινοβουλευτικές επιτροπές το πολυνομοσχέδιο με τα προαπαιτούμενα για το κλείσιμο της τέταρτης αξιολόγησης. Το πολυνομοσχέδιο καταψήφισε σύσσωμη η αντιπολίτευση, ΝΔ, ΔΗΣΥ, ΧΑ, ΚΚΕ, Ποτάμι και Ένωση Κεντρώων.\nO βουλευτής της ΕΚ Δημήτρης Καβαδέλλας δήλωσε «παρών» αν και ο ειδικός αγορητής του κόμματος, Μάριος Γεωργιάδης, είχε ξεκαθαρίσει από την πρώτη συνεδρίαση ότι «η Ένωση Κεντρώων καταψηφίζει με χέρια και με πόδια» το νομοσχέδιο.\nΜετά από λίγο, ο ειδικός αγορητής, Μάριος Γεωργιάδης δήλωσε ότι η Ένωση Κεντρώων καταψηφίζει το νομοσχέδιο, όπως έχει δηλώσει εξ’ αρχής. Ο προεδρεύων έκανε δεκτή τη δήλωση του κ. Γεωργιάδη και ζήτησε να διορθωθεί το πρακτικό της ψηφοφορίας.


ΟΦΘΑΛΜΟΛΟΓΙΚΟ ΚΕΝΤΡΟ Eνημέρωση οφθαλμιάτρων σχετικά με το νέο κορονοϊό\nΣημαντική ενημέρωση για οφθαλμιάτρους σχετικά με το νέο κορονοϊό\n*Πηγή: American Academy of Ophthalmology\nΑυτές οι πληροφορίες έχουν συγγραφεί κυρίως από τον James Chodosh, MD, MPH, με βοήθεια από τους Gary N. Holland, MD και Steven Yeh, MD.\nΔιάφορες αναφορές υποδεικνύουν ότι ο ιός μπορεί να προκαλέσει επιπεφυκίτιδα και πιθανόν να μεταδοθεί μέσω του αέρα που έρχεται σε επαφή με τον επιπεφυκότα.\nΟι ασθενείς που επισκέπτονται οφθαλμιάτρους με συμπτώματα επιπεφυκίτιδας και έχουν επίσης πυρετό και αναπνευστικά συμπτώματα (συμπεριλαμβανομένων βήχα και δύσπνοιας) ενώ έχουν πρόσφατα ταξιδέψει στο εξωτερικό, ιδιαίτερα σε περιοχές με πολλά κρούσματα (Κίνα, Ιράν, Ιταλία, Ιαπωνία και Νότια Κορέα) ή υπάρχουν μέλη της οικογένειας τους που επέστρεψαν πρόσφατα πίσω από μια από αυτές τις χώρες, θα μπορούσαν να αποτελούν περιπτώσεις COVID-19.\nΗ Ακαδημία και οι ομοσπονδιακοί αξιωματούχοι προτείνουν την προστασία για του στόματος, της μύτης και των ματιών κατά τη φροντίδα ασθενών που ενδεχομένως έχουν μολυνθεί με SARS-CoV-2.\nΟ ιός που προκαλεί COVID-19 είναι πολύ πιθανά ευαίσθητος στα απολυμαντικά, με βάση το αλκοόλ και το χλώριο, τα οποία χρησιμοποιούνται συνήθως για την απολύμανση οφθαλμολογικών εργαλείων/οργάνων καθώς και των επίπλων γραφείου. Για να αποφευχθεί η μετάδοση του SARS-CoV-2, προτείνεται να ακολουθούνται οι ίδιες πρακτικές απολύμανσης που χρησιμοποιούνται ήδη για την πρόληψη εξάπλωσης και των άλλων ιικών παθογόνων στον εργασιακό χώρο.\nΣτις 11 Μαρτίου, η ασθένεια COVID-19 κηρύχθηκε επίσημα πανδημία από τον Παγκόσμιο Οργανισμό Υγείας. Οι χώρες με τεκμηριωμένη συνεχή εξάπλωση ή εγκαθιδρυμένη κοινότητα μετάδοσης περιλαμβάνουν την Κίνα, το Ιράν, τη Νότια Κορέα και το μεγαλύτερο μέρος της Ευρώπης. Οι 2 χώρες με τον μεγαλύτερο αριθμό περιπτώσεων, η Κίνα και η Νότια Κορέα, έχουν δείξει διαδοχικές πολυήμερες μειώσεις στις νέες περιπτώσεις.\nΟ SARS-CoV-2 είναι ένας ενθυλακωμένος, ιός μονόκλωνου RNA που προκαλεί την ασθένεια COVID-19. Παρά το γεγονός ότι ο ιός δεν φαίνεται και τόσο πιθανό να προκαλέσει ίδιο αριθμό θανάτων με τον κορονοϊό SARS ή τον κορονοϊό MERS, έχει ήδη υπάρξει ένας σημαντικός αριθμός θανατηφόρων περιστατικών παγκοσμίως ενώ έχουν υπάρξει πολλές αναφορές λοιμώξεων σε όλο τον κόσμο.\nΟι ασθενείς συνήθως παρουσιάζουν αναπνευστικά προβλήματα, περιλαμβανομένων πυρετού, βήχα και δύσπνοιας ενώ έχει επίσης αναφερθεί και η επιπεφυκίτιδα. Σοβαρές επιπλοκές περιλαμβάνουν πνευμονία. Τα συμπτώματα μπορούν να εμφανιστούν σε μόλις 2 ημέρες ή ακόμα και σε διάστημα 14 ημερών μετά την έκθεση. Μια μελέτη που δημοσιεύτηκε στις 10 Μαρτίου στο Annals of Internal Medicine διαπίστωσε ότι η μέση περίοδος επώασης του SARS-CoV-2 ήταν 5 έως 7 ημέρες. Περισσότερο από το 97% των ατόμων που ανέπτυξαν συμπτώματα το έκαναν μέσα σε 11,5 ημέρες από την έκθεση τους και οι διαπιστώσεις αυτές στηρίζουν περαιτέρω τις τρέχουσες συστάσεις για καραντίνα 14 ημερών.\nΠρος το παρόν, δεν υπάρχει εμβόλιο για την πρόληψη της μόλυνσης και κανένα φάρμακο δεν είναι γνωστό ότι είναι αποτελεσματικό στη θεραπεία. Στις 5 Μαρτίου, η εταιρεία Kaiser Permanente άρχισε τις διαδικασίες για δοκιμές εμβολίου του mRNA του κορωνοϊού στην περιοχή της Πολιτείας της Washington στις Η.Π.Α.\nΗ τρέχουσα κατανόηση για το πώς εξαπλώνεται η ασθένεια COVID-19 βασίζεται σε μεγάλο βαθμό σε αυτά που είναι γνωστά από άλλους παρόμοιους κορονοϊούς. Ο ιός πιστεύεται ότι εξαπλώνεται κυρίως από άτομο σε άτομο μέσω αναπνευστικών σταγονιδίων που παράγονται όταν ένα μολυσμένο άτομο βήχει ή φτερνίζεται. Επίσης, θα μπορούσε να εξαπλωθεί και αν κάποιος αγγίξει ένα αντικείμενο ή επιφάνεια που έχει έρθει σε επαφή με άλλο μολυσμένο άτομο και στη συνέχεια αγγίξει το στόμα, τη μύτη ή τα μάτια του. Ιικό RNA έχει επίσης βρεθεί σε δείγματα κοπράνων από μολυσμένους ασθενείς, αυξάνοντας την πιθανότητα της μετάδοσης μέσω των κοπράνων/στοματικής οδού .\nΕπί του παρόντος, οι ομοσπονδιακοί αξιωματούχοι προσπαθούν να καθορίσουν εάν υπάρχει ασυμπτωματική μετάδοση. Μια έκθεση της 21ης Φεβρουαρίου στο JAMA αναφέρει μια περίπτωση ενός ασυμπτωματικού φορέα ο οποίος ενδεχομένως μόλυνε 5 μέλη της οικογένειας του παρά το γεγονός ότι είχε φυσιολογικά ευρήματα στην αξονική τομογραφία (CT) του στήθους του. Επιπλέον, ο Li Wenliang, MD, ο καταγγέλλων οφθαλμίατρος που προχώρησε στις πρώτες ειδοποιήσεις για τον κορωνοϊό, είπε ότι είχε μολυνθεί από έναν ασυμπτωματικό ασθενή με γλαύκωμα. Οι εκθέσεις αυτές όμως είναι ακόμα σε προκαταρκτικό στάδιο.\nΣε μια μελέτη που αναρτήθηκε στις 10 Μαρτίου στο MedRxIV, οι επιστήμονες μπόρεσαν να ανιχνεύσουν βιώσιμο SAR-CoV-2 σε μορφή αεροζόλ ακόμα και 3 ώρες μετά τον ψεκασμό. Ωστόσο, αυτό το πείραμα εκτελέστηκε σε συνθήκες που στερούνταν εξαερισμού (Goldberg drum), κάτι το οποίο μπορεί να μην αντανακλά κατ 'ανάγκη τον τρόπο με τον οποίο ο ιός θα συμπεριφερόταν σε πραγματικές συνθήκες. Επιπλέον, η μελέτη διαπίστωσε ότι ο ιός θα μπορούσε να επιβιώσει μέχρι και 24 ώρες πάνω σε χαρτόνι, μέχρι 4 ώρες σε χαλκό και έως 2 με 3 ημέρες σε πλαστικό και ανοξείδωτο χάλυβα. Η μελέτη αυτή δεν έχει ακόμη αξιολογηθεί από άλλους επιστήμονες (διαδικασία peer-review) και συνεπώς τα αποτελέσματα μπορεί να μεταβληθούν ή να παρασχεθούν πρόσθετες πληροφορίες κατά τη δημοσίευση της μελέτης. Δεν υπάρχουν αλλαγές στις συστάσεις σχετικά με τη χρήση μάσκας βάσει αυτής της μελέτης, αλλά υπογραμμίζεται η σημασία της του πλυσίματος των χεριών και του καθαρισμού των επιφανειών και των υλικών που ενδεχομένως έχουν μολυνθεί από αναπνευστικές εκκρίσεις προερχόμενες από μολυσμένους ασθενείς.\nΣχέση με την Οφθαλμολογία\nΔύο πρόσφατες εκθέσεις δείχνουν ότι ο ιός μπορεί να προκαλέσει επιπεφυκίτιδα. Έτσι, είναι πιθανό ο SARS-CoV-2 να μεταδίδεται μέσω του αέρα που έρχεται σε επαφή με τον επιπεφυκότα.\nΣε μελέτη του Journal of Medical Virology σχετικά με 30 ασθενείς που νοσηλεύονταν με COVID-19 στην Κίνα, 1 είχε επιπεφυκίτιδα. Αυτός ο ασθενής -και όχι οι υπόλοιποι 29- είχε SARS-CoV-2 στις οφθαλμικές εκκρίσεις του. Αυτό υποδηλώνει ότι ο SARS-CoV-2 μπορεί να μολύνει τον επιπεφυκότα και να προκαλέσει επιπεφυκίτιδα και ότι σωματίδια του ιού μπορεί να είναι παρόντα σε οφθαλμικές εκκρίσεις.\nΣε μια μεγαλύτερη μελέτη που δημοσιεύθηκε στο New England Journal of Medicine, ερευνητές κατέγραψαν «συμφόρηση επιπεφυκότα» σε 9 από τους 1.099 ασθενείς (0,8%) με εργαστηριακά επιβεβαιωμένο COVID-19 από 30 νοσοκομεία σε όλη την Κίνα.\nΕνώ φαίνεται ότι η επιπεφυκίτιδα είναι ένα ασυνήθιστο γεγονός που σχετίζεται με το COVID-19, άλλες μορφές της επιπεφυκίτιδας είναι κοινές. Οι προσβεβλημένοι ασθενείς επισκέπτονται συχνά οφθαλμολογικά ιατρεία, κλινικές ή τμήματα επειγόντων περιστατικών. Το γεγονός αυτό αυξάνει την πιθανότητα οι οφθαλμίατροι να είναι οι πρώτοι που θα αξιολογήσουν ασθενείς οι οποίοι ενδεχομένως να έχουν μολυνθεί με COVID-19.\nΩς εκ τούτου, συνιστάται να προστατεύετε το στόμα, τη μύτη (π.χ. μάσκα Ν-95) και τα μάτια (π.χ. γυαλιά) σας όταν εξετάζετε ασθενείς δυνητικά μολυσμένους με COVID-19. Επιπλέον, προστατευτικά πάνω στη σχισμοειδή λυχνία (π.χ. εδώ ) είναι χρήσιμα για την προστασία τόσο των εργαζομένων υγειονομικής περίθαλψης όσο και των ασθενών από κάποια αναπνευστική ασθένεια.\nΕρωτήσεις που θα πρέπει να ρωτήσετε για τον εντοπισμό ασθενών με πιθανή έκθεση σε SARS-CoV-2\nΜήπως ο ασθενής σας έχει πυρετό ή αναπνευστικά συμπτώματα;\nΜήπως ο ασθενής σας έχει ταξιδέψει πρόσφατα στο εξωτερικό, στην Κίνα, στο Ιράν, στην Ιταλία, στην Ιαπωνία ή στη Νότια Κορέα ή μήπως υπάρχουν μέλη της οικογένειας τους που επέστρεψαν πρόσφατα από μία από αυτές τις χώρες;\nΤο CDC προτρέπει τους παρόχους υγειονομικής περίθαλψης που αντιμετωπίζουν ασθενείς που πληρούν αυτά τα κριτήρια να ενημερώνουν άμεσα τόσο το προσωπικό τους όσο και τις κρατικές υπηρεσίες υγείας για την περαιτέρω διερεύνηση των περιστατικών με COVID-19.\nΣυνιστώμενα πρωτόκολλα, όταν προγραμματίζετε ή εξετάζετε ασθενείς\nΣε συνδυασμό με τα μέτρα που έχει εξαγγείλει η κυβέρνηση οι κλινικοί ιατροί θα πρέπει να αναβάλουν τις εξετάσεις και τις επεμβάσεις ασθενών, τις οποίες μπορούν να καθυστερήσουν με ασφάλεια, ιδιαίτερα σε ηλικιωμένους ασθενείς και σε ασθενείς με συνοδά νοσήματα.\nΌταν κανονίζετε τηλεφωνικά κάποια επίσκεψη, ζητήστε να επαναπρογραμματιστεί το ραντεβού των ασθενών με μη επείγοντα οφθαλμικά προβλήματα.\nΕάν το επιτρέπουν οι εγκαταστάσεις, οι ασθενείς που έρχονται σε ένα ραντεβού θα πρέπει να ερωτηθούν πριν από την είσοδο στην αίθουσα αναμονής για πιθανά αναπνευστικά προβλήματα και εάν οι ίδιοι ή κάποιο μέλος της οικογένειάς τους έχουν ταξιδέψει σε περιοχή υψηλού κινδύνου κατά τις τελευταίες 14 ημέρες. Αν απαντήσουν ναι σε οποιαδήποτε ερώτηση, θα πρέπει να σταλούν στο σπίτι και να τους συμβουλεύσετε να έρθουν σε επαφή με τις αρμόδιες αρχές.\nΚρατήστε την αίθουσα αναμονής όσο πιο άδεια γίνεται και μειώστε τις επισκέψεις των πιο ευάλωτων ασθενών.\nΕάν ένας ασθενής ο οποίος έχει διαγνωστεί με την ασθένεια COVID-19 χρειάζεται επείγουσα οφθαλμική φροντίδα, πρέπει να σταλεί σε νοσοκομείο ή κέντρο που είναι εξοπλισμένο για να αντιμετωπίσει την COVID-19 και επείγουσες οφθαλμολογικές παθήσεις, ιδανικά σε νοσοκομειακό περιβάλλον και υπό νοσοκομειακές συνθήκες ελέγχου νοσημάτων.\nΣυνίσταται η χρήση εμπορικά διαθέσιμων προστατευτικών/ασπίδων αναπνοής πάνω στη σχισμοειδή λυχνία, καθώς μπορούν να προσφέρουν ένα μέτρο πρόσθετης προστασίας έναντι του ιού. Ωστόσο, αυτά τα προστατευτικά δεν εμποδίζουν τη μόλυνση του εξοπλισμού και των επιφανειών στην πλευρά του ασθενούς, η οποία στη συνέχεια μπορεί να αγγιχτεί από το προσωπικό και άλλους ασθενείς και να οδηγήσει σε μετάδοση. Τα χειροποίητα προστατευτικά μπορεί να είναι πιο δύσκολο να αποστειρωθούν και θα μπορούσαν να αποτελέσουν πηγή μόλυνσης. Γενικά, τα προστατευτικά δεν υποκαθιστούν τον προσεκτικό καθαρισμό του εξοπλισμού μεταξύ της εξέτασης των ασθενών και την οδηγία οι ασθενείς που βήχουν, φτερνίζονται ή έχουν συμπτώματα γρίπης να φορούν μάσκες κατά την εξέταση.\nΓια να μειωθεί περαιτέρω ο κίνδυνος οποιασδήποτε μετάδοσης του ιού, οι οφθαλμίατροι θα πρέπει να ενημερώσουν τους ασθενείς τους ότι θα μιλάνε όσο το δυνατόν λιγότερο κατά τη διάρκεια της εξέτασης στη σχισμοειδή λυχνία και θα πρέπει να ζητήσουν από τους ασθενείς να μη μιλήσουν αντίστοιχα.\nΝΕΟ Ενδιάμεσες οδηγίες για την ταξινόμηση οφθαλμολογικών ασθενών\nΔιαχείριση ασθενών / Προφυλάξεις\n1. Εξέταση ρουτίνας ή επείγουσας οφθαλμολογίας. Ο ασθενής δεν έχει συμπτώματα αναπνευστικής νόσου, δεν έχει πυρετό και κανένα παράγοντα κινδύνου COVID-19\nΣυνηθισμένες προφυλάξεις* μόνο\nΠροσθήκη προφύλαξης περιορίζοντας τη συνομιλία κατά τη βιομικροσκόπηση με σχισμοειδή λυχνία\nΜάσκα, ποδιά και γάντια δεν απαιτούνται συνήθως για τον ασθενή ή τον κλινικό ιατρό\nΘα πρέπει να εξεταστεί η αναβολή της οφθαλμολογικής εξέτασης ρουτίνας\n2. Μη επείγον οφθαλμολογικό πρόβλημα σε ασθενή με συμπτώματα αναπνευστικής νόσου, αλλά χωρίς πυρετό ή άλλους παράγοντες κινδύνου για COVID-19\nΜε τηλεφωνική επαφή πριν από το ραντεβού, ζητήστε από τον ασθενή να μην έλθει στο ιατρείο/κλινική και να προγραμματίσει ξανά το ραντεβού\nΓια τους ασθενείς που παρουσιάζονται στο ιατρείο/κλινική, ζητήστε από τον ασθενή να επιστρέψει στο σπίτι και να προγραμματίσει ξανά το ραντεβού\n3. Επείγον οφθαλμολογικό πρόβλημα σε ασθενή με συμπτώματα αναπνευστικής νόσου, αλλά χωρίς πυρετό ή άλλους παράγοντες κινδύνου για COVID-19\nΟ ασθενής μπορεί να εξεταστεί στο ιατρείο/κλινική\nΟ ασθενής πρέπει να εξεταστεί άμεσα και να του ζητηθεί να φορέσει χειρουργική μάσκα. Ο θεράπων οφθαλμίατρος και το προσωπικό του ιατρείου/κλινικής πρέπει να φοράνε επίσης χειρουργικές μάσκες\nΠροτείνεται η χρήση ποδιών, γαντιών και προστασίας ματιών.† Μάσκα N95 θα πρέπει να χρησιμοποιείται σε περίπτωση που γίνει κάποια ενέργεια που θα έχει ως αποτέλεσμα τη διασπορά του ιού σε μορφή αεροζόλ\nΗ αίθουσα της εξέτασης θα πρέπει να καθαριστεί μετά από την επίσκεψη του ασθενούς\n4. Οποιοσδήποτε ασθενής διατρέχει υψηλό κίνδυνο για COVID-19\nΟ ασθενής θα πρέπει να αποσταλεί στα επείγοντα ή σε άλλη νοσοκομειακή μονάδα που είναι εξοπλισμένη για να αξιολογήσει και να διαχειριστεί περιστατικό με COVID-19\nΕάν ο ασθενής, με βάση τις προκαταρκτικές ερωτήσεις αξιολόγησης (screening questions), έχει επείγον οφθαλμολογικό πρόβλημα παραπέμπεται μονάδα που είναι εξοπλισμένη να παρέχει οφθαλμολογική φροντίδα σε νοσοκομειακό περιβάλλον.\nΕάν επιβεβαιωθεί η μόλυνση από SARS-CoV-2, θα πρέπει να ακολουθούνται οι αντίστοιχες οδηγίες νοσοκομειακής περίθαλψης για τη φροντίδα υποψήφιων ασθενών με COVID-19\nΗ οφθαλμολογική περίθαλψη πρέπει να παρέχεται σε νοσοκομειακό περιβάλλον. Οι προφυλάξεις κατά της μετάδοσης‡ για τους θεράποντες ιατρούς περιλαμβάνουν τη χρήση χειρουργικής μάσκας, ποδιάς και προστασίας των ματιών (μάσκα προσώπου ή γυαλιά)\n5. Ασθενής με διεγνωσμένο COVID-19 (ή άτομο υπό έρευνα [Person Under Ivestigation-PUI]) που παραπέμπεται για αξιολόγηση και αντιμετώπιση οφθαλμολογικού προβλήματος\nΟ ασθενής πρέπει να παραμείνει σε νοσοκομειακό περιβάλλον.\nΠροσδιορίστε εάν το οφθαλμολογικό πρόβλημα είναι επείγον με βάση προκαταρκτικές ερωτήσεις αξιολόγησης (screening questions) και αν είναι, η εξέταση και η διαχείριση του περιστατικού πρέπει να γίνουν σε νοσοκομειακό περιβάλλον.\nΕάν ο ασθενής δεν είναι νοσηλευόμενος κατά τη στιγμή της παραπομπής, ο ασθενής θα πρέπει να παραπέμπεται στα επείγοντα ή σε άλλη νοσοκομειακή μονάδα που είναι εξοπλισμένη για τη διαχείριση τόσο του COVID-19 όσο και οφθαλμολογικών προβλημάτων\nΓια τη φροντίδα των ασθενών με COVID-19 θα πρέπει να ακολουθηθούν οι οδηγίες των αρμόδιων αρχών ή του νοσοκομείου\nΤα προληπτικά μέτρα μετάδοσης† για τους θεράποντες οφθαλμιάτρους περιλαμβάνουν τη χρήση μάσκας N95, ποδιάς και προστασίας των ματιών (μάσκα προσώπου ή γυαλιά)\n* Συνηθισμένες (καθολικές) προφυλάξεις: Οι ελάχιστες προφυλάξεις για την πρόληψη των λοιμώξεων που ισχύουν γενικά κατά την περίθαλψη του ασθενούς, ανεξάρτητα από την ύποπτη ή επιβεβαιωμένη κατάσταση λοίμωξης του ασθενούς σε οποιοδήποτε περιβάλλον υγειονομικής περίθαλψης (π.χ. υγιεινή χεριών, χρήση εξοπλισμού ατομικής προστασίας, απολύμανση επιφανειών του περιβάλλοντος χώρου). Λεπτομέρειες: CDC: Standard Precautions.\n† Επί του παρόντος, υπάρχει έλλειψη εξοπλισμού ατομικής προστασίας (ΕΑΠ) σε εθνικό και διεθνές επίπεδο, κάτι που πρέπει επίσης να αξιολογείται. Η υπερβολική χρήση του ΕΑΠ μπορεί να εξαντλήσει τα αποθέματα κρίσιμου εξοπλισμού που ίσως απαιτηθούν στο μέλλον για τους ασθενείς με COVID-19 καθώς εξαπλώνεται η επιδημία. Η χρήση του ΕΑΠ θα πρέπει να εξετάζεται σε γενικότερη βάση και κατά περίπτωση. Η καθολική χρήση για όλες τις επαφές με ασθενείς δεν είναι σωστή.\n‡ Προφυλάξεις Μετάδοσης: Δεύτερη βαθμίδα ελέγχου της μόλυνσης, που χρησιμοποιείται επιπλέον των Συνηθισμένων Προφυλάξεων όταν οι ασθενείς έχουν λοιμώξεις που μπορούν να εξαπλωθούν μέσω επαφών, σταγονιδίων ή εναέριων οδών, απαιτώντας ειδικές προφυλάξεις ανάλογα με τις περιστάσεις της κάθε περίπτωσης. Προφυλάξεις Μετάδοσης απαιτούνται σε περιπτώσεις υποψίας COVID-19. Λεπτομέρειες: CDC: Transmission-Based Precautions.\nΟδηγίες για εξωτερικούς ασθενείς και εκλεκτικές επεμβάσεις\nΣε συνδυασμό με τα μέτρα που έχει εξαγγείλει η κυβέρνηση, ιδιαίτερα όταν η ασθένεια COVID-19 εξαπλώνεται σε μια τοπική κοινότητα, οι οφθαλμίατροι θα πρέπει να λάβουν υπόψη τόσο τον όγκο των ραντεβού τους όσο και το θέμα των εκλεκτικών χειρουργικών επεμβάσεων, ιδιαίτερα σε ηλικιωμένους ασθενείς και σε ασθενείς με συνοδά νοσήματα.\nΟι αίθουσες αναμονής συχνά παραβιάζουν τις κατευθυντήριες οδηγίες για τήρηση αποστάσεων ασφαλείας μεταξύ των ατόμων λόγω του αριθμού των ασθενών και του προσωπικού σε περιορισμένους χώρους. Τα οφθαλμολογικά κέντρα/ιατρεία θα πρέπει να επαναδιαμορφώσουν το πρόγραμμα των εξετάσεων τους για να αποσυμπιέσουν τις αίθουσες αναμονής τους και να εξετάσουν εναλλακτικές λύσεις όπως η ενθάρρυνση των ασθενών να περιμένουν σε άλλες περιοχές (π.χ. στο αυτοκίνητο τους ή σε υπαίθριους χώρους). Κλήσεις μέσω κινητού τηλεφώνου ή εναλλακτικές λύσεις μπορούν να χρησιμοποιηθούν ώστε να ενημερωθούν οι ασθενείς όταν πρέπει να επιστρέψουν στο κέντρο/ιατρείο.\nΕκλεκτικές χειρουργικές επεμβάσεις\nΗ Αμερικανική Ακαδημία Οφθαλμολογίας στηρίζει τη σύσταση του Αμερικανικού Κολλεγίου Χειρουργών για την ελαχιστοποίηση, την αναβολή ή την ακύρωση των εκλεκτικών χειρουργικών επεμβάσεων, ενώ αναγνωρίζει ότι ο χρόνος μπορεί να διαφέρει κατά τόπους και ανάλογα με το εκάστοτε πρόβλημα. Επιπλέον, οι περιστάσεις ποικίλλουν για τα νοσοκομεία, τα νοσοκομειακά τμήματα με εξωτερικούς ασθενείς, τα ανεξάρτητα Κέντρα Περιπατητικής Χειρουργικής (Ambulatory Surgery Centers-ASCs) και τις επεμβάσεις που γίνονται σε ένα ιατρείο. Ωστόσο, όλοι οι οφθαλμίατροι πρέπει να είναι έτοιμοι να προσαρμόσουν τον αριθμό των χειρουργείων τους ανάλογα με τις τοπικές συνθήκες. Ακόμα και οι επεμβάσεις στα Κέντρα Περιπατητικής Χειρουργικής μπορούν να εκθέσουν άλλους ασθενείς και εργαζόμενους στον τομέα της υγειονομικής περίθαλψης σε κάποια λοίμωξη μέσω ασυμπτωματικών ασθενών. Οι εκλεκτικές χειρουργικές επεμβάσεις εξαντλούν επίσης τον περιορισμένο εξοπλισμό ατομικής προστασίας που περιλαμβάνουν, χωρίς να περιορίζονται μόνο σε αυτά, μάσκες και προστατευτικά προσώπου.\nΟδηγίες καθαρισμού και απολύμανσης περιβάλλοντος χώρου\nΤα δωμάτια και τα όργανα θα πρέπει να απολυμαίνονται πλήρως μετά από κάθε επαφή με κάποιο ασθενή. Να φοράτε γάντια μιας χρήσης όταν καθαρίζετε και απολυμαίνετε τις επιφάνειες. Οι σχισμοειδείς λυχνίες, συμπεριλαμβανομένων των χειριστηρίων και των συνοδευτικών ασπίδων αναπνοής, θα πρέπει να απολυμαίνονται, ιδιαίτερα όπου οι ασθενείς βάζουν τα χέρια και το πρόσωπό τους. Οι τρέχουσες συστάσεις του CDC για απολυμαντικά ειδικά για το COVID-19 περιλαμβάνουν:\nΔιαλυμένη χλωρίνη οικιακής χρήση (5 κουταλιές της σούπας ανά 3.78 λίτρα νερού)\nΔιαλύματα αλκοόλης με τουλάχιστον 70% αλκοόλ\nΤα κοινά απολυμαντικά οικιακής χρήσης που έχουν καταχωρηθεί σύμφωνα με το Αμερικάνικο EPA και που συνιστώνται σήμερα για χρήση ενάντια στο SARS-CoV-2 περιλαμβάνουν προϊόντα μάρκας Clorox (π.χ. απολυμαντικά μαντηλάκια, καθαριστικό επιφανειών + χλωρίνη, καθαριστικό + χλωρίνη), προϊόντα μάρκας Lysol (π.χ. επαγγελματικό απολυμαντικό σπρέι, clean and fresh καθαριστικό επιφανειών), Purell επαγγελματικά απολυμαντικά μαντηλάκια επιφανειών και πολλά άλλα. Το Αμερικάνικο EPA προσφέρει πλήρη κατάλογο των αντιμικροβιακών προϊόντων που αναμένεται να είναι αποτελεσματικά κατά του COVID-19 βάσει δεδομένων για παρόμοιους ιούς.


Fytokomia.gr | Η περιποίηση της Γαρδένιας\nΗ περιποίηση της Γαρδένιας\nΗ γαρδένια είναι από τα πιο ευαίσθητα, απαιτητικά και εντυπωσιακά καλλωπιστικά φυτά. Ανήκει στην οικογένεια των οξύφιλων μαζί με την ορτανσία, την καμέλια, την αζαλέα και το ροδόδεντρο, καθώς απαιτεί έδαφος όξινης σύστασης για να αναπτυχθεί (pH 4,5-5,5) και δεν αγαπά καθόλου το ασβέστιο.\nΑν έχει κίτρινα φύλλα μπορεί να οφείλονται σε ακανόνιστα ποτίσματα, σε ακανόνιστη λίπανση καθώς και σε έλλειψη σιδήρου. Θα σας πρότεινα καταρχήν σταθερό πότισμα, δυο φορές τη εβδομάδα για τη φθινοπωρνή περίοδο και μια φορά τη βδομάδα τον χειμώνα. Προσθέστε κάθε μήνα πλήρες λίπασμα ενισχυμένο σε κάλιο ειδικό για οξύφιλα, που δεν αυξάνει το pH του εδάφους. Στο μεσοδιάστημα της λίπανσης προσθέστε κάθε μήνα λίπασμα σιδήρου, χηλικού κατά προτίμηση, που είναι υδατοδιαλυτός κι άμεσα απορροφούμενος από τα φυτά.\nΣυμπληρωματικά μερικές συμβουλές, απαραίτητες για την ανάπτυξη γαρδένιας με πράσινο υγιές φύλλωμα και πλούσια ανθοφορία:\nΚατά τη μεταφύτευση η γαρδένια χρειάζεται, για να αναπτυχθεί ομαλά, φυτόχωμα με χαμηλό PH, όπως καστανόχωμα, ερεικόχωμα, ελατόχωμα. Εναλλακτικά προμηθευτείτε από κάποιο φυτώριο ή γεωπονικό κατάστημα φυτόχωμα ειδικό για οξύφιλα.\nΗ γαρδένια θέλει δροσερό ημισκιερό περιβάλλον. Χρειάζεται αρκετό φως για να ανθίσει, όμως η άμεση ηλιακή ακτινοβολία, ειδικά το καλοκαίρι, θα πρέπει να αποφεύγεται καθώς δημιουργεί εγκαύματα στα φύλλα.\nΗ γαρδένια είναι πολύ ευάλωτη στις αλλαγές του περιβάλλοντος και τις μετακινήσεις. Δε θέλει απότομες αλλαγές στη θερμοκρασία, είτε προς το κρύο είτε προς τη ζέστη, καθώς προκαλείται μπουμπουκιών, φύλλων ακόμα και ξήρανση του φυτού.\nΠοτίζετε συχνότερα το καλοκαίρι και πολύ λίγο τον χειμώνα και φροντίστε το νερό ποτίσματος να μην περιέχει πολλά άλατα. Αν το πότισμα δεν είναι τακτικό, τα μπουμπούκια μπορεί να πέσουν πριν ανοίξουν.\nΤα φύλλα της γαρδένιας πρέπει να ραντίζονται με νερό (με απιονισμένο καλύτερα) τακτικά το απόγευμα κατά τους καλοκαιρινούς μήνες, γιατί δεν αντέχουν τον ξηρό αέρα και κάνουν ξηράνσεις στις άκρες.\nΤους χειμερινούς μήνες, κι εφόσον τα φυτά είναι σε σημεία εκτεθειμένα στο κρύο, καλό είναι να προστατεύονται με κάποιο νάυλον για αντιπαγετική προστασία. Εναλλακτικά, μπορείτε να μεταφέρετε και στο εσωτερικό του σπιτιού αλλά σε ένα σημείο καλά αεριζόμενο, φωτεινό και μακριά από τα σώματα θέρμανσης.


Τοπικά lockdown, επιστροφή των sms, εντατικοί έλεγχοι, υψηλότερα πρόστιμα και μεγαλύτερο περιορισμό κινήσεων, είναι μερικά από τα μέτρα που έχουν πέσει στο τραπέζι και συζητά η κυβέρνηση, σε περίπτωση που τα κρούσματα του κοροναϊού στη χώρα μας αυξηθούν.\nΤο μπαράζ συσκέψεων που έχει ο πρωθυπουργός με φορείς της Υγείας προκειμένου να «ιχνηλατήσει» την κατάσταση λαμβάνοντας υπ’ όψιν πάντα την άποψη και την γνώμη των ειδικών λοιμωξιολόγων και επιδημιολόγων, οδηγούν στο συμπέρασμα ότι στο Μαξίμου βρίσκονται σε κόκκινο συναγερμό, αλλά και σε απόλυτη ετοιμότητα για κάθε ενδεχόμενο.\nΠροειδοποιήσεις άλλωστε, έκαναν τόσο ο κ. Τσίοδρας, με την επανεμφάνισή του στην ενημέρωση του υπουργείου Υγείας για την πορεία του κοροναϊού, καθώς και ο υφυπουργός Πολιτικής Προστασίας, Νίκος Χαρδαλιάς. «Μια επιθετική αύξηση, θα οδηγήσει σε νέα ακόμη πιο αυστηρά μέτρα, είναι στο χέρι μας να το αποφύγουμε» ανέφεραν, την ώρα που η χώρα μετρούσε (χθες) 121 κρούσματα.\nΟι προβλέψεις, αλλά και ήδη η ροή της ειδησεογραφίας από το πρωί δείχνουν ότι τα κρούσματα και σήμερα θα είναι αυξημένα και οι εξελίξεις μαρτυρούν ότι το σενάριο να αποφύγουμε νέα μέτρα απομακρύνεται ολοένα και περισσότερο.\nΑπό νωρίς σήμερα έγινε γνωστό, ότι ήδη τα νοσοκομεία γεμίζουν από ασθενείς και τα επιβεβαιωμένα κρούσματα αυξάνονται, τόσο σε Αττική, όσο και σε Λάρισα, και σε Κόρινθο.\nΜάλιστα, τις προθέσεις για νέα αυστηρότερα μέτρα, εξέφρασε σήμερα και ο κυβερνητικός εκπρόσωπος, Στέλιος Πέτσας, ο οποίος ωστόσο έδωσε τον δικό του «χρησμό» για το πότε θα σημάνει ο κόκκινος συναγερμός. Όπως είπε, για να ληφθούν πιο σκληρά μέτρα, θα πρέπει να υπάρχει επίπτωση των κρουσμάτων στο σύστημα Υγείας, δηλαδή πολλά περιστατικά σε ΜΕΘ.\n«Παρακολουθούνται καθημερινά, όχι μόνο οι εισαγωγές στα νοσοκομεία, αλλά και πόσοι από αυτούς που χρειάζεται να νοσηλευθούν, καταλήγουν σε ΜΕΘ ή διασωληνωμένοι. Ευτυχώς μέχρι σήμερα τα νούμερα σε ΜΕΘ και διασωληνωμένους είναι πολύ χαμηλότερα από την περίοδο της κορύφωσης της πανδημίας του Μαρτίου και Απριλίου», σημείωσε ο κυβερνητικός εκπρόσωπος, μιλώντας στο Mega.\n«Αυτή η εβδομάδα είναι εβδομάδα αφύπνισης. Προσπαθούμε με τα μηνύματά μας και με την ανακοίνωση πρόσθετων μέτρων να αφυπνίσουμε τον κόσμο από τον εφησυχασμό», είπε ο κ. Πέτσας.\nΣύμφωνα με τον ίδιο, «πάντα μέσα στις επιλογές μας είναι η επιβολή τοπικών lockdown, για την περιφρούρηση-περιχαράκωση κρουσμάτων σε τοπικό επίπεδο και την ιχνηλάτηση τους».\n«Αν χρειαστεί η επιβολή καθολικού μέτρου για χρήση μάσκας και σε εξωτερικούς χώρους τότε θα εξεταστούν κίνητρα, κυρίως προς τις επιχειρήσεις», υποστήριξε.\n- τις συχνές διελεύσεις ελλήνων ομογενών και όσων έχουν άδεια παραμονής στη χώρα και μετακινούνται συχνά σε χώρες της Βαλκανικής\n- τις κοινωνικές συναθροίσεις: από τα μπαρ, έως τους γάμους και τις βαφτίσεις\n- τα μέσα μαζικής μεταφοράς.